Za rješavanje problema pasa lutalica potrebno 450.000 KM - Klix.ba\nOpćine i Grad finansiraju Za rješavanje problema pasa lutalica potrebno 450.000 KM\nOpćine i Grad finansiraju\nZa rješavanje problema pasa lutalica potrebno 450.000 KM\n20.1.2011. u 14:21\nU Općini Novi Grad Sarajevo održan je sastanak o realizaciji projekta „Izgradnja skloništa za nezbrinute životinje-azila za životinje“.\nNa današnjem sastanku potvrđeno je da su potpisnici budućeg sporazuma o izgradnji skloništa za 500 nezbrinutih životinja-pasa lutalica prihvatili finansijske obaveze te su dogovoreni rokovi za rješavanje tog pitanja u Kantonu Sarajevo.\n"Šest općina i Grad Sarajevo participirat će realizaciju projekta. Potrebno je oko 450.000 KM. Izrada projekta trebala bi biti završena do 15. marta dok se ukupna realizacija očekuje u julu", kazao je načelnik Općine Novi Grad Damir Hadžić.\nDirektor KJKP Veterinarska stanica Sarajevo Nedim Brdarić rekao je da su od oktobra počeli kastraciju i sterilizaciju mužjaka i ženki da bi se smanjio broj pasa lutalica. Trenutno radi jedna veterinarska ambulanta na Stupu koja pokriva općine Novo Sarajevo, Novi Grad, Ilidžu i Trnovo.\n"Obezbijedili smo sve potrebne uslove za drugu veterinarsku ambulantu Slatina koja će pokrivati općine Stari Grad, Centar i Vogošća. Pripremamo i novootvorenu ambulantu u Hadžićima za područja općina Ilijaš i Hadžići", kazao je Brdarić.\nSterilizacija košta oko 100 KM po jednom psu u šta je uračunata priprema za operaciju, njega u kavezima dva do tri dana nakon operacije, ishrana i ostalo.\n"Prednost ovog načina je u tome što se svi psi vakcinišu protiv bjesnila i tretiraju se protiv parazita. Pas postaje bezopasan čak i za malu djecu. Psi koji su kastrirani oni su manje agresivni, označeni su markicom, fotografisani. Ako i ugrize nekoga takav pas, imamo ga u našim evidencijama. Ti psi su bezopasni", dodao je Brdarić.\nDrugi slučaj 2\nU Zenici pronađno još jedno tijelo nepoznatog muškarca\nFokus rada 30\nBukvarević: Smanjili smo broj nezaposlene djece poginulih branitelja BiH\nSDA se obrušila na Fortu: Premijer minimizira problem zagađenja zraka u Sarajevu\n1,9 milijardi eura 31\nSrbija će još 21 godinu plaćati kredite iz doba bivše države\nPodrška UNDP-a 4\nZenica dobila prve pametne klupe, uskoro gradnja pametnih autobuskih stanica\nŠah, Fišer i Spaski: Legendarna partija i Hladni rat


Tači: Samo ne sme Rusija za sto - 31.01.2019, Sputnik Srbija\nNe treba stvarati okolnosti koje bi dovele Rusiju za pregovarački sto, kaže kosovski predsednik Hašim Tači povodom predloga Ramuša Haradinaja o međunarodnoj... 31.01.2019, Sputnik Srbija\n17:03 31.01.2019 (Osveženo: 17:12 31.01.2019)\n„Proces dijaloga vodi EU i ima punu podršku SAD, tako će ostati i u budućnosti. Ne treba da stvaramo okolnosti koje bi pogodovale da Rusija dođe za sto. Mislim da treba da imamo puno poverenje u EU i SAD, bez uključivanja faktora koji nisu priznali nezavisnost Kosova i nemaju simpatije prema budućnosti Kosova u NATO-u i EU“, kaže on.\nPrištinski mediji: Američki ambasador zalupio vrata Tačiju i Haradinaju\n31 Januar 2019, 16:02\n„Sastanak sa institucionalnim i političkim liderima ticao se mog ohrabrenja za preduzimanje potrebnih, pametnih i strateških koraka za zemlju. Cenim njihovo angažovanje za zajedničke sastanke o sledećim koracima koje treba da preduzmu institucije, u još boljoj koordinaciji sa SAD i EU, a u vezi budućnosti važnih procesa koji su i od suštinskog značaja za Kosovo.“\nUpitan kakve posledice mogu biti po Kosovo, ukoliko ne podrži zahtev SAD, Tači kaže da se „ni po koju cenu i ni pod kojim okolnostima partnerstvo neće odbiti“.\n„Strateška saradnja Kosova i SAD je od suštinskog značaja, iznad svake dnevne politike. Niko i nikakva druga agenda ne stoji iznad interesa strateškog partnerstva Kosova i SAD. Dakle, nijedna osoba i nikakva druga agenda“, naveo je on.


UW: Smartphone učestvuje u otkrivanju povreda mozga - Mmedia Mreža\nNakon što je tim Univerziteta u Vašingtonu došao na ideju idealnog rešenja za ranu identifikaciju simptoma raka pankreasa, nastavlja se razvoj aplikacija koje bi dalje pomogle oni kojima je potrebna pomoć.\nAplikacija PupilScreen koristi video i blic kamere vašeg pametnog telefona kako bi proračunala kako zenice reaguju na svetlo, pružajući jednostavan način procene potencijalnih potresa i drugih povreda mozga samo pametnim telefonom.\nDa bi se ustanovilo da li je neko zadobio potres glave, uobičajeno se poseže za pupilometrom ili pak, kombinacijom subjektivnih evaluacija kao što su ponavljanje reči, balansiranje ili osvetljavanje zenica lampom.\nIpak, ove metode često ne daju kompletne odgovore. Kako bi PupilScreen aplikacija objektivno procenila stanje glave, razvojni tim je koristio deep learning tehnike kako bi trenirali neuronske mreže da pronađu zenicu oka i pratili je kako bi otkrili njene reakcije na svetlo u periodu od tri sekunde.\nKamera pametnog telefona snima video materijal u trajanju od tri sekunde, dok svetlo omogućuje blic kamere. PupilScreen onda nastavlja svoj posao, i dostavlja rezultate o tome da li je zenica odreagovala u normalnom rangu ili da li pokazuje znake povrede mozga.\nAplikacija trenutno može proceniti ozbiljnije povrede, ali se vrši dodatni rad na tome da se proceni koje karakteristike reakcije zenica označavaju blaže ili dvosmislene oblike traume.\nPupilScreen trenutno radi sa plastičnom kutijom koja blokira ambijentalno svetlo i osigurava da je pametni telefon na odgovarajućoj udaljenosti od očiju, ali tim takođe radi na tome da aplikacija bude korisna bez dodatne opreme.\nPričitano puta: 312\nTim ljudi koji čine nekoliko istraživača s najprestižnijih američkih univerziteta, pronašao je propust koji hakeri mogu da iskoriste kako bi preuzeli kontrolu nad vašim pametnim telefonom....


Norveška vlada donirala 1,3 miliona dolara | Biznis i Finansije\n/ Vesti / Norveška vlada donirala 1,3 miliona dolara\nVlada Kraljevine Norveške pomogla je realizaciju projekta „Osnaživanje i integracija Roma” u Srbiji i BiH, sa 1,3 miliona dolara.\nUčesnice programa „Osnaživanje i integracija Roma” osnovale su svoja poljoprivredna gazdinstva ili preduzetničke radnje za izradu nakita, raznih rukotvorina i odevnih predmeta, a neke od njih predstaviće i na mini sajmu preduzetništva u rezidenciji ambasadora Kraljevine Norveške u Beogradu. Prisutni gosti moći će više saznati o projektu i zahvaljujući izložbi fotografija sa projekta pod nazivom “Nije kasno da kreneš dalje”. Ovaj projekat realizovala je beogradska kancelarija CARE International, u saradnji sa lokalnim partnerskim organizacijama – Romskim informativnim centrom iz Kragujevca i „Euro-Rom“ iz Tuzle. Projekat je finansiran od strane Ministarstva spoljnih poslova Kraljevine Norveške.\nTrogodišnji projekat „Nije kasno da kreneš dalje” je za cilj imao postizanje boljeg socio-ekonomskog statusa i integracije Roma u društvo. Finalni događaj organizuje se kako bi se prikazali rezultati projekta i da se još jednom okupe svi oni koji su doprineli sjajnim rezultatima ovog izazovnog, zahtevnog, ali i inspirativnog projekta. Projekat je obezbedio predstavnicima Romske populacije podršku u tri komponente: zapošljavanje, obrazovanje i sticanje životnih veština, sa ciljem da poboljša status Roma u oblasti obrazovanja i zapošljavanja u Šumadijskom regionu u Srbiji i Tuzlanskom Kantonu u Bosni i Hercegovini.\nNorveška ambasade bosna donacija preduzetništvo projekat romi srbija


Bivši američki oficir: Ne možemo pobijediti u ratu protiv Rusije – Otvoreno\nIzvor: 01.12.2021, 12:18 12.7k Views\nBivši oficir američke Odbrambene obaveštajne agencije (DIA) Rebeka Kofler upozorava da bi rat SAD protiv Rusije (zbog Ukrajine) imao katastrofalne posljedice i da u njemu nije moguće pobijediti.\n“Ako mislite da su dva biliona dolara i 6.000 američkih života visoka cijena za dvadesetogodišnji angažman u Avganistanu, i to bez pobjede, još niste vidjeli ništa. Američki troškovi i gubici u ratu sa nuklearnom Rusijom bili bi katastrofalni. U takvom ratu nema pobjede i nije vrijedan žrtvovanja američkih života”, ističe Koflerova za televizijsku mrežu “Fox”.\nPrebacivanje američkih vojnika u rusko dvorište, upozorava ona, Rusi bi protumačili kao uvod u američku akciju protiv Rusije, ističe Koflerova za “Fox”.\n“Samo prisustvo američkih snaga tako blizu sukoba povećalo bi pritisak na Vašington, koji je upravo istjeran iz Avganistana, da interveniše ‘u ime Ukrajine’, što bi podstaklo Moskvu da aktivira preventivni ‘samoodbrambeni’ odgovor, ciljajući SAD napadom kibernetičkog i svemirskog oružja”, predviđa ona.


Izdavanje stanova Bistrica - Moja Nekretnina\nBistrica, Lazarevac, Beograd\nZa koliko se može izdati stan na lokaciji Bistrica?\nAktuelna ponuda za izdavanje stanova Bistrica\nProsečna cena kada je u pitanju Izdavanje stanova Bistrica\nNa teritoriji Bistrica u proteklih mesec dana nije objavljen veliki broj nekretnina kako za izdavanje tako i za prodaju. Zbog toga podaci o prosečnoj ceni izdavanja-prodaje nekretnina na ovoj lokaciji nije reprezentativan.\nStanovi za izdavanje Bistrica\nTretnutno je u na srpskom tržištu nekretnina u ponudi 0 oglasa za izdavanje stanova Bistrica. Ovde ih možete pogledati:\nProcena vrednosti nekretnine Bistrica


Brnabić: Vladavina prava će biti jedan od prioriteta vlade koju vodim\nPremijerka Srbije Ana Brnabić poručila je danas da će vladavina prava biti jedan od tri prioriteta vlade koju vodi u tekućem mandatu, najavljujući da će toj temi posvetiti pažnju kao što je ranije činila sa procesom digitalizacije i reforme obrazovanja.\nČini mi se da smo tako počeli mandat, dobar start u prvih 100 dana rada, rekla je Brnabić u onlajn debati sa Nacionalnim konventom o Evropskoj uniji (NKEU).\nKada je reč o temi medija, Ana Branbić je podsetila da je završen i usvojen Akcioni plan za primenu Medijske strategije i osnovane dve radne grupe - za praćenje primene Medijske stratgeije i druga koja se bavi zaštitom i bezbednosti novinara.\nKao premijerka, dodala je ona, jednom mesečno se sastajem sa članovima Radne grupe za zaštitu i bezbednost novinara, a ovog meseca bi trebalo da se vidimo 26. februara.\nVerujem da ćemo do tada imati dogovor o otvaranju SOS linije za sve novinare da prijave uvrede, pretnje, drugo da napravimo portal na kojoj će postojati svi podaci o toj problematici i treće da zajedno sa zaštitnikom građana napravimo jedinstvenu listu, a ne da imamo po dve ili tri, rekla je Brnabić.\nBrnabić je, govoreći o temi pravosuđa, rekla da su u parlament poslali inicijative za izmenu Ustava, ali da je i pored zelenog svetla Venecijanske komisije, resorna ministarka Maja Popović odlučila da sa predsednicom Društva sudije Srbije Snežanom Bjelogrlić nastavi dijalog na tu temu.\nOno što je ogroman problem, efikasnost pravosuđa je ono što opterećuje i građane i privredu, rekla je Brnabić i naglasila da je ministarka Popović navela da se planiraju izmene Zakona o parničnom postupku.\nNa predlog Visokog saveta sudstva, gledamo gde je potrebno zaposliti dodatne ljude u sudovima, navela je ona i podsetila da je do 9. aprila otvoren tender Delegacije EU za izradu jedinstvenog informacionog sistema za pravosuđe.\nKada je reč o borbi protiv koprucije, Brnabić je rekla da bi do kraja februara trebalo da dobije rezultate rada četiri regionalna suda, odnosno odeljenja za suzbijanje korupcije i kriminala, koji su počeli da rade 1. marta 2018. godine.\nBrnabić je rekla da je zainteresovana da čuje koje su to primedbe organizacija civilnog društva na izmene Zakona o dostupnosti infomacijama od javnog značaja, dodajući da se dosta kasni sa usvajanjem tog i Zakona o zaštitniku građana.


Svetski poznati gitarista Ralf Tauner nastupio treće večeri 21. Pančevačkog jazz festivala | 013 info\nPančevo, Ned, 04/11/2018 - 10:40\nTreće veče 21. Pančevačkog festivala pod nazivom Jazz around the world, održano je sinoć, 3. novembra, u Dvorani Kulturnog centra Pančeva. U okviru festivalskog programa nastupili su izvođači iz različitih krajeva sveta - domaći džez sastav Ščime Trio + 1 sa italijanskim pijanistom Enrikom Zanisijem, svetska zvezda Ralf Tauner iz Sjedinjenih Američkih Država i izraelski Oded Cur Kvartet.\nLuka Ignjatović, saksofonista istaknutog domaćeg džez sastava Ščime Trio + 1, rekao je da im je nastup na ovogodišnjem Pančevačkom jazz festivalu doneo vrlo zanimljivu saradnju sa italijanskim pijanistom Enrikom Zanisijem:\n- “Uzbuđeni smo pošto je kompletan program koji izvodimo na 21. Pančevačkom jazz festivalu pisan specijalno za tu priliku, jer nastupamo sa dvojicom klavijaturista: Savom Miletićem i Enrikom Zanisijem. Ova kombinacija nam se toliko sviđa da smo odlučili da, odmah nakon Pančevačkog jazz festivala, snimimo tu muziku u studiju. Enriko je fenomenalan umetnik i divan čovek sa kojim smo se jako brzo sporazumeli i sa kojim uživamo u zajedničkom stvaranju muzike.”\nRalf Tauner, svetski priznat akustični gitarista i osnivač grupe Oregon, prednost daje solo nastupu:\n- ”Sviranje u bendu nosi određenu dozu takmičenja, i mišljenje pojedinca je uslovljeno mišljenjima ostalih članova. Imaš obavezu da slušaš i druge muzičare kako bi se ostvario balans između svih. Solo nastup zahteva veliku odgovornost, ali predstavlja pravo uživanje jer si ti taj koji određuje pravac muzici, imaš slobodu izbora u sviranju, za razliku od sviranja u bendu koji zahteva da pratiš i ostale instrumente i da svoje sviranje prilagođavaš ostalim članovima benda.“\nOded Cur ističe da su dva faktora uticala na veliki broj talentovanih džez muzičara iz Izraela:\n- ”Mislim da džez ima dosta veze sa osećajem određene doze nužnosti. Kada odrastaš u Izraelu, tražiš načine da se odupreš okolnostima kakve su tamošnje prilike diktirale. Sećam se trenutaka, kada sam se kao srednjoškolac vozio autobusom, u kojima nikada nisam znao da li ću odatle izaći živ. Ne bih da zvučim dramatično, ali to je moj doživljaj. Mislim da džez ima dosta veze sa tim osećajem nužnosti ali na različite načine jer na primer, afričko-američka zajednica koja živi u Americi ima potpuno drugačije iskustvo, što ukazuje na spoj džeza i nužnosti. Neki ljudi su odlazili u Ameriku i prvobitno svirali tradicionalnu džez muziku, kao što je trubač Avišaj Koen. Vremenom je došlo do talasa upliva izraelske muzike u džez, što je doprinelo tome da mnogi izraelski muzičari budu istaknuti u džez svetu.”\nU okviru pratećeg programa, Ralf Tauner održao je javni čas učenicima muzičke škole “Josif Marinković” iz Vršca. Nakon glavnog programa, u Foajeu je održan Jam Session u okviru kog su nastupili Dragan Ćalina, klavir, Kristijan Mlačak, tenor saksofon, Milan Nikolić, kontrabas i Nikola Banović, bubnjevi.\nVečeras, u nedelju, 4. novembra, u okviru završne večeri 21. Pančevačkog jazz festivala, nastupiće džez diva Sesil MekLorin Salvant, uz pratnju Klejton-Hamilton Big Benda, koji će nastupiti u postavi od 19 članova. Dragan Ćalina, klavir, Nemanja Banović, truba, Milan Pavković, kontrabas, i Petar Radmilović, bubnjevi, nastupiće u okviru Jam Session-a.


Jeftini letovi iz Somalije za Burkinu Faso - Avionske karte Somalija Burkina Faso - eSky.ba\nLetovi iz Somalije za Burkinu Faso\nPretražite letove iz Somalije za Burkinu Faso\nProvjerite najbolje ponude letova iz Somalije za Burkinu Faso\n✔ Postoje li posebne ponude za letove iz Somalije za Burkinu Faso na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Burkinu Faso?\n✔ Ako rezerviram let iz Somalije za Burkinu Faso, mogu li rezervirati ujedno i smještaj?\n✔ Koje avio-kompanije nude letove iz Somalije za Burkinu Faso?\nBudite sigurni, da na eSky.ba ponuda letova iz Somalije za Burkinu Faso uključuje ne samo niskotarifne avio-kompanije, već i one koje su specijalizirane za visoki standard.


Ministar za poljoprivredu i vodoprivredu Srbije Dragan Veselinov podneo je juče neopozivu ostavku na mesto ministra u Vladi Srbije. On je u izjavi koju je pročitao novinarima, uz napomenu da neće odgovarati na pitanja, istakao da 'takvim aktom želi da pomogne Vladi i premijeru Zoranu Živkoviću'. Ističući da se o ostavci konsultovao s premijerom, Veselinov je ocenio da premijer od njega nije zahtevao ostavku, već da je ona njegov lični izbor.\n- Ostavku bih podneo i ranije da nije bilo pritisaka, ružne kampanje i sramnih izjava pojedinih šefova partija iz DOS. Nikada ne bih izašao iz Vlade zbog takvih ljudi poput Gorana Svilanovića, Nenada Čanka, Miodraga Isakova, Slobodana Orlića i još nekih, koji su nemoralno zloupotrebili smrt iz saobraćajne nesreće u političke svrhe - rekao je Veselinov i istakao da 'može da radi jedino u timu u kome pored vizije i stručnosti ima snage i solidarnosti', te da 'ostavku sada podnosi u korist Vlade, jer je napadnuta ona, a ne jedan ministar'.\nOn je naglasio da će nastaviti dalji politički rad i da će poslanici Reformista Vojvodine u svim skupštinama i republičkom parlamentu podržati reformsku politiku Vlade.\n- Nedolična javna kampanja i javna suđenja nevinim ljudima u delu naše štampe i medija koja se u poslednje vreme vodi, posebno protiv mene, nije poljuljala moja čvrsta politička uverenja i lični integritet. Ministarstvo poljoprivrede dalo je u protekle dve i po godine sve od sebe da u velikoj ekonomskoj krizi postigne dobre rezultate. Tim rezultatima se ne može uputiti velika kritika. Verovatno je ovo ministarstvo moglo i više da učini, iako su očekivanja miliona zemljoradnika i privrede u agrarnom sektoru velika u odnosu na mali državni budžet. Stoga će uporno poboljšanje rada ostati trajni izazov za bilo kog ministra poljoprivrede - zaključio je Veselinov i zahvalio se na poverenju i saradnji premijeru Živkoviću i saradnicima iz svog kabineta 'koji su ga pratili u prethodne dve i po godine, delili s njim hleb i so, znoj i suze'.\nVeselinov je ostavku podneo zbog saobraćajne nesreće u kojoj je službeni džip Ministarstva poljoprivrede kojim je upravljao Stevan Bakalov, a jedan od putnika bio Veselinov, 15. aprila u 9.40 sati na raskrsnici Beogradske i Njegoševe ulice udario u taksi-vozilo i pokosio pešake, usmrtivši na mestu Katarinu Marić.\nKomentarišući kasnije zahteve javnosti da podnese ostavku, ministar Dragan Veselinov je rekao da je protiv njega 'nastala prava haranga u medijima'.\n- Žao mi je što je jedan deo štampe iskoristio ovaj slučaj u političke svrhe i što je krenuo da osuđuje jednog čoveka pre nego što je osuđen. Pitam se šta će štampa da učini ako se dokaže da je taksista prošao kroz crveno svetlo, sto metara od Stranke srpskog jedinstva - rekao je Veselinov. Ubrzo je Koalicija 'Vojvodina' saopštila da su ujaci Katarine Marić, braća Jokić, visoki funkcioneri SPS, te da bi se 'moglo razumeti da oni žele kampanju protiv Veselinova, ali da ova koalicija nema razumevanja zašto su štampi neophodne laži, bičevanja nevinih i presude još neosuđenih od strane novinara'.\nBranimir Andrić, portparol Koalicije 'Vojvodina', potom je izjavio da je sve u vezi sa udesom otišlo 'toliko daleko da oni sumnjaju da je udes insceniran'.\nŠef poslaničke grupe DOS - Reforme Srbije Bojan Pajtić pozdravio je juče odluku Veselinova da podnese ostavku i ocenio je kao čin političke odgovornosti.\n- Pozdravljam ovaj lični čin kao čin političke odgovornosti, ali i kao čin kojim je pokazano i dokazano da smo i kao koalicija, u političkom smislu, spremni da one pojave koje u javnosti nisu naišle na odobravanje sankcionišemo ne samo glasanjem i preglasavanjem, nego i ostavkama kao ličnim činom - rekao je Pajtić i naglasio da je javnost 'sudija svim nosiocima javnih funkcija'.\nLider LSV Nenad Čanak ocenio je da je 'ostavka Veselinova procvat za vojvođansku poljoprivredu, a njegovo ministrovanje trebalo je, poput suše, proglasiti elementarnom nepogodom'. Čanak je za 'Blic' rekao da je njegovo mišljenje o Veselinovu svima poznato i da je samo zbog 'interesa zemlje i borbe protiv režima Slobodana Miloševića pristao da u jednom trenutku budu na istoj strani'.\nPredsednik SDP Slobodan Orlić ocenio je za 'Blic' kao pozitivno podnošenje ostavke ministra Veselinova.\n- Dobro je što su političari po prvi put slušali glas civilnog društva, jer su poslednja istraživanja javnog mnjenja pokazala da 80 odsto građana misli da Veselinov treba da podnese ostavku - rekao je Orlić. On je naglasio da je dobro što je Veselinov tako postupio i ocenio da njegova prozivka pojedinih lidera DOS ne znači nove sukobe u vladajućoj koaliciji.\n- Veselinov je ovim činom pokazao odgovornost i DOS i Vlada će izaći još jači nakon ovog događaja - zaključio je Orlić.\nUrednici i novinari na vezi sa advokatima\nKakve će biti posledice izmena i dopuna Zakona o javnom informisanju koje su juče tesnom većinom usvojene u Skupštini Srbije, videće se tek kada one počnu da se primenjuju u sudskoj praksi, kaže za „Blic“ advokat Dušan Stojković, stručnjak za pravo medija.\nHolandski mirovnjak: Hteo sam da pucam u Mladića\nBodevijn Kok, koji je u vreme masakra u Srebrenici bio 20-godišnji kaplar i jedan od 400 „plavih šlemova“ holandske armije čiji je konvoj otišao napustivši 50.000 muslimanskih civila koje je trebalo da štitite, zauvek će pamtiti kako je u tom trenutku general Ratko Mladić stajao pored puta i podrugljivo mu salutirao.\nStres može i da ubije\nSvakom drugom stanovniku Srbije starijem od 20 godina ugroženo je zdravlje zbog stresa. Prema istraživanju Instituta „Batut“ iz septembra 2006. godine, 43,9 odsto odraslog stanovništva Srbije izjavilo je da je bilo napeto i pod stresom tokom mesec dana koji su prethodili istraživanju.\nKriza u evrozoni donosi pad standarda i otkaze\nKriza u Italiji, Grčkoj i Sloveniji opasna je i za Srbiju i najviše bi mogla da utiče na pad izvoza i investicija, što u praksi znači nove otkaze i niži životni standard. Štediše ne treba da brinu, jer su tamošnje banke na srpskom tržištu sigurne, ali će privrednici sigurno sve teže dolaziti do kredita i obezbeđivati likvidnost.\nAleksandra - Sašu Popovića zovu doktor za šoubiznis. Vlasnik i direktor "Granda" odličan je biznismen, strateg, čovek britkog uma, brzih misli i sposobnosti da se brzo prilagodi novonastaloj situaciji, ali i da sam kreira situaciju koja će biti najpovoljnija za ostvarivanje njegovih ciljeva. Da bi "Grand" i naredne tri sezone ostao na TV "Pinku" tražio je 15 miliona evra. Dobio je šest. Duplo više nego što je do sada imao. Osim novca, dobio je i više minuta na najgledanijoj privatnoj televiziji, što mu pruža još veći medijski uticaj i moć da kreira javno mnjenje.


U ŠAMCU URUČENO 68 MEDALJA ZASLUGA ZA NAROD | SRNA\nŠAMAC, 21. SEPTEMBRA /SRNA/ - Izaslanik predsjednika Republike Srpske Slobodan Župljanin i načelnik opštine Šamac Đorđe Milićević uručili su danas porodicama poginulih boraca Vojske Republike Srpske sa područja ove lokalne zajednice 68 posthumnih odlikovanja - Medalja zasluga za narod.\n"Republika Srpska nikada neće zaboraviti one koji su u njene temelje ugradili dijelove svoga tijela i svoju krv, a posthumno odlikovanje još je jedan u nizu dokaza da oni koji su stvarali Republiku Srpsku ne smiju biti zaboravljeni, a biće zaboravljeni ukoliko ih se ne budemo sjećali, kao i događaja u kojima su učestovali i koliku su žrtvu podnijeli", rekao je Župljanin novinarima nakon uručenja odlikovanja.\nOn je naglasio da je sam čin odlikovanja i Medalja zasluga za narod nešto što će služiti budućim pokoljenjima, njihovim potomcima, porodicama i srpskom narodu kao poruka da nikada neće biti zaboravljeni oni koji su živote dali za Republiku Srpsku.\n"I naknada koja prati ovu medalju znači porodicama poginulih, iako je u ovoj fazi simbolična, ali pokazuje da u svakom smislu moramo da mislimo na one koji su najzalužniji za ono što mi danas imamo, a to je sloboda i Republika Srpska", rekao je Župljanin.\nOn je istakao da je srpski narod stradao kad god nije imao svoju republiku i jednistven narod i vojsku.\nŽupljanin je podsjetio da je mnogo stradanja bilo i u proteklom otadžbinskom ratu, ali posmatrano kroz istoriju, u odnosu na prethodne ratove, taj je broj bio mnogo manji, jer je postojalo ogromno jedinstvo srpskog naroda i Vojske Republike Srpske i oni su zajedno branili i stvarali ono što je danas neprocjenjiva vrijednost, a to je slobodna Republika Srpska.\nMilićević, koji je sa Župljaninom odlikovanja uručio u hotelu "Plaža", rekao je da u vremenu koje dolazi status porodica poginulih boraca mora biti na mnogo višem nivou uz pomoć lokalne samouprave i Republike Srpske.\n"Opština Šamac svih prethodnih godina u svom Budžetu predviđala je oko 60.000 KM jednokratne pomoći za liječenje porodica poginulih boraca, RVI od prve do četvrte kategorije. To je lokalna politika koja će biti nastavljena s ciljem da bar malo ublažimo bol onima koji su dali svoje najmilije za Republiku Srpsku", rekao je Milićević.\nOn je naveo da na području opštine Šamac posthumno treba da budu odlikovana još 62 poginula borca.\nPredsjednik Republičke organizacije porodica zarobljenih i poginulih boraca Veljko Lazić istakao je da je ta organizacija 2012. godine imala podatak da je, u to vrijeme, bilo između 5.000 i 6.000 neodlikovanih boraca u Republici Srpskoj, te su pokrenuli inicijativu preko tadašnjeg predsjednika Srpske Milorada Dodika da počnu sa posthumnim odlikovanjima.\nOn je dodao da bi u naredne dvije godine trebalo da budu posthumno odlikovani svi borci.\nPredsjednik Republike Srpske, povodom Vidovdana, krsne slave Vojske Republike Srpske i povodom 15. septembra, Dana poginulih i nestalih Republike Srpske, na inicijativu Boračke organizacije Republike Srpske i Republičke organizacije porodica zarobljenih i poginulih boraca i nestalih civila Republike Srpske, a na prijedlog Ministarstva rada i boračko-invalidske zaštite Republike Srpske, odlikovala je Medaljom zasluga za narod 282 poginula borca Vojske Republike Srpske.


EVROPSKA BANKA ZA OBNOVU I RAZVOJ: Siva ekonomija glavni problem za poslovanje crnogorskih firmi\nNelojalna konkurencija iz sive zone glavna je prepreka za poslovanje crnogorskih firmi, pokazali su rezultati Istraživanja poslovnog okruženja i učinka preduzeća (BEEPS), koje je sprovela Evropska banka za obnovu i razvoj (EBRD).\nIstraživanje je sprovedeno na 1,8 hiljada vlasnika preduzeća i senior menadžera na zapadnom Balkanu, u cilju pronalaženja veze između performansi firmi i uočenih prepreka za poslovanje.\n"Ustanovili smo da je nelojalna konkurencija iz neformalnog sektora glavna briga, iako druge prepreke takođe negativno utiču na rezultate poslovanja. Dokument ukazuje na potrebu da se treba rigoroznije uhvatiti u koštac sa svim vrstama sive ekonomije, ne samo u kontekstu nelojalne konkurencije, već i u cilju održivosti javnih finansija", poručili su iz EBRD-a.\nDa je nelojalna konkurencija iz sive zone glavna prepreka za njihovo poslovanje, smatra 11,2 odsto crnogorskih menadžera, dok je njih 8,7 odsto navelo da su im prepreka poreske stope.\n"Crnogorske firme prijavile su poreske stope kao veliki problem, možda kao rezultat povećanja poreza na dodatu vrijednost (PDV) sa 17 na 19 odsto, kao i uvođenje kriznog poreza na zarade iznad prosjeka", navodi se u istraživanju.\nKao treću prepreku za poslovanje crnogorski menadžeri, odnosno 7,6 odsto ispitanika, naveli su pristup finansiranju.\n"Pristup finansijama je u prosjeku, jedna od najvećih prepreka u regionu sa 12,7 odsto. Glavni problem je obeshrabrujuće visok nivo kamatnih stopa. Međutim, kamatne stope su pale u cijelom regionu, od kada je istraživanje sprovedeno i zato može biti slučaj da je pristup finansijama sada manji problem nego ranije", ukazali su iz EBRD-a.\nCrnogorske firme najviše gube zbog poreskih stopa 3,39 odsto, konkurencije iz neformalnog sektora 3,22 odsto, struje 2,73 odsto, neporeske administracije 2,18 odsto i pristupa finansijama 1,58 odsto.\nIZVOR: Vebsajt RTCG, 05.02.2017.


Veća minimalna cena rada – TV Kikinda\nMinimalna cena rada od 143 dinara u ovoj godini veća je za oko 13 dinara u odnosu na prethodnu 2017. godinu.Minimalnu zaradu u Srbiji dobija oko 350.000 radnika i oni će u ovoj godini primati za oko 2.200 dinara više.\n-Ako se računa broj sati u okviru godine kojih je 174 dolazimo do prosečne cifre koja je nešto iznad 22.000 dinara. Na ovu sumu dodaju se topli obrok, regres, minuli rad – kaže Ilija Drljić, predsednik SSS za Grad Kikindu i opštine.\nVećina zaposlenih u našem gradu ima veće plate od minimalne čemu je doprinelo otvaranje novih fabrika, dodje Drljić:\n-Nova preduzeća “Mecafor” i “Zoppas” doprineli su da je manje ljudi u Kikindi koji rade za minimalnu platu.\nSinidikat se zalaže da minimalna zarada pokriva minimalnu potrošačku korpu. Ona je krajem oktobra prošle godine iznosila 36.369 dinara.\n-Ne možemo da kažemo da nije bilo dobre volje i po prvi put se desilo da su se usaglasili Unija poslodavaca i sindikati oko zajedničke cene. Država je pomogla jer je povećala neoporezovani deo zarade.\nI u javnom sektoru došlo je do povećanja zarada za pet odsto.Predstavnike sindikata u prvom kvartalu ove godine očekuju pregovori oko novih kolektivnih ugovora.\n-Prvo će se potpisivati posebni kolektivni ugovor za Grad Kikindu, a potom ćemo zaključivati ugovore koji se tiču ustanova kulture i svih ostalih institucija kojima je lokalna samouprava osnivač.\nDrljić ističe da je sindikat uvek uspeo da se oko ključnih stvari dogovori sa lokalnom samoupravom.\n← Roditelji do 1. februara mogu da biraju osnovnu školu u koju će upisati decu „Frajla“ iz kikindskog Zelenjaka →


Srbija pokazala snagu u krizi koja pogađa ceo svet\nIzvor: Radio Televizija Vojvodine, 27.Feb.2021, 17:52\nPotpredsednica Vlade Srbije i članica Predsedništva SNS Zorana Mihajlović ocenila je danas da je Srbija u uslovima krize sa kojom se suočava čitav svet uspela da ojača svoj zdravstveni sistem, da sačuva stabilnost i nastavi da ulaže u razvojne projekte.\nMihajlović je navela da ono što neku državu čini uspešnom u vremenu kad se ceo svet suočava sa pandemijom korona virusa, jeste koliko >> Pročitaj celu vest na sajtu Radio Televizija Vojvodine << je uspela da sačuva i ojača svoj zdravstveni sistem i svoju ekonomiju.\n''Naprotiv, pokrećemo i nove, koji će Srbiju učiniti razvijenijom i boljim mestom za život njenih građana, kroz veću brigu o našim prirodnim resursima, životnoj sredini i sigurnom snabdevanju energije u decenijama koje dolaze”, istakla je Mihajlović, navodi se u saopštenju.\n''Verujem da su i građani toga svesni, a na političarima je da pokažu zrelost i odgovornost, bilo da su u vlasti ili opoziciji. U krizama se bolje nego inače vidi ko radi u interesu građana i države, a kome su na prvom mestu lični interesi i borba za vlast, pa zarad političkih poena napada i ono što je dobro za sve građane”, zaključila je Mihajlović.


Kongres SAD odobrio podizanje limita duga na 31,4 biliona $\nTanjug 15. decembra 2021. 11:17\nVAŠINGTON – Kongres SAD je uzvojio zakon o povećanju limita zaduživanja savezne vlade za 2,5 biliona dolara, na oko 31,4 biliona dolara, i uputio ga predsedniku DŽou Bajdenu na potpisivanje, čime je sprečeno neizvršavanje finansijskih obaveza države.\nUsvajanje zakona usledio je nakon višemesečnog trvenja između demokrata i republikanaca, pri čemu su republikanci nastojali da primoraju Bajdenovu stranku da sama podigne limit duga sa sadašnjeg nivoa od 28,9 biliona dolara, koristeći situaciju za napad na rivale u kampanji za izbore za Kongres, koji treba da se održe 2022, prenosi Rojters.\nProšlonedeljni dogovor između lidera demokratske većine u Senatu Čaka Šumera i njegovog republikanskog kolege Miča Mekonela o tome da se zaobiđu standarna pravila Senata, koja zahtevaju da najmanje 60 od 100 članova tog doma glasa za usvajanje zakone.\nNeuobičajeni dogovor koji su postigli Šumer i Mekonel, a odobrila oba doma prošle nedelje, omogućio je da zakon o podizanju gornje granice duga ovog puta bude usvojen u Senatu prostom većinom glasova, što je značilo da demokrate mogu same da ga izglasaju.\nTako je ovaj predlog zakona odobren u Senatu juče sa 50 glasova „za“ i 49 glasova „protiv“, što je otvorilo put Kongresu da sinoć usvoji zakon.\nPredstavnički dom predvođen demokratama je ranije odobrio predlog zakona sa 221 glasom „za“ i 209 „protiv“.\nŠumer je izjavio da će ovo povećanje pokriti finansijske potrebe vlade do 2023. godine, a američka ministarka finansija DŽenet Jelen je apelovala na Kongres da usvoji podizanje limita duga pre srede.


Biković predsedava grupacijom za kinematografiju - Kreativna Srbija®\nGlumac i producent Miloš Biković novi je predsednik Grupacije kinematografije Privredne komore Srbije, koji je na ovoj poziciji zamenio kolegu Dragana Bjelogrlića. Biković se nada da će posledice po bioskope i distributere, izazvane pandemijom kovida 19, uskoro biti ublažene i da će, uz podršku struke i institucija, uspeti da održe poslovanje.\nIzvor Privredna komora Srbije\n16/01/2012 29/01/2021 Urednik\nAgencija Standard & Poor’s snizila je kreditni rejting devet zemalja eurozone, među kojima su i Francuska i Austrija, do skoro najbolje ocenjivane države. Svetski lider informacija o finansijskom tržištu saopštio je da se među državama kojima je umanjena moć opšte kreditne sposobnosti nalaze Italija, Portugalija, Kipar, Malta, Slovačka i Slovenija. Italija se na ovaj način približila nivou koji bi mogao da onemogući njenu Vladu da pozajmljuje novac dok Nemačka, Finska, Holandija…\nGlobalna ekonomija Makroekonomija\nekonomska kriza, EU, kreditni rejting


Srpska zajednica u Rumuniji među najbolje organizovanim u dijaspori\nAleksandar Tanasković Branislav Peić Miroljub Bjelić Radomir Mandić Ivan Božić Zoran Malinić Dragan Isaković Goran Tišić Milica Borović Željko Starčević\nPonedeljak, 22.08.2016 15:09\nNa poziv Saveza Srba u Rumuniji predsednik Odbora za dijasporu i Srbe u regionu mr Ivan Kostić i član Odbora Aleksandar Čotrić od 17. do 19. avgusta 2016. godine bili u poseti srpskoj zajednici u Temišvaru.\nPredsednik Odbora za dijasporu i Srbe u regionu mr Ivan Kostić i član Odbora Aleksandar Čotrić su u periodu od 17. do 19. avgusta boravili u Temišvaru i razgovarali sa predstavnicima Srba u Rumuniji. Delegacija Odbora, se po dolasku u Temišvar, najpre sastala sa Lazarom Manojlovićem, generalnim konzulom Republike Srbije u Temišvaru i upoznala sa aktivnostima naše zajednice u Rumuniji.\nPredsednik Odbora mr Ivan Kostić i generalni konzul Lazar Manojlović su na konferenciji za štampu zajednički konstantovali da Republika Rumunija ispunjava obaveze prema srpskoj zajednici koja živi u Rumuniji u skladu sa njihovim Ustavom i Zakonom, posebno u oblasti kulture, obrazovanja, medija i političkog života. Takođe su zaključili da je srpska zajednica u Rumuniji među najbolje organizovanim zajednicama u dijaspori. Delegacija Odbora se sastala sa Slavomirom Gvozdenovićem, srpskim poslanikom u rumunskom Parlamentu, koji je u razgovoru istakao da srpska zajednica već 25 godina neumorno radi na očuvanju nacionalnog identiteta. U cilju unapređenja i poboljšanja položaja našeg naroda u Rumuniji, Gvozdenović je naglasio da očekuje podršku Odbora za dijasporu i Srbe u regionu i Uprave za saradnju s dijasporom i Srbima u regionu.\nU okviru posete, predsednik Odbora mr Ivan Kostić i član Odbora Aleksandar Čotrić su 19. avgusta - na Preobraženje prisustvovali manastirskoj slavi manastira Bazjaš, u istoimenom selu na obali Dunava, koga je podigao Sveti Sava 1225. godine. Delegacija Odbora je imala priliku da razgovoara sa Episkopom Temišvarskim, gospodinom Lukijanom o položaju Srpske pravoslavne crkve u Rumuniji. U okviru dvadeset treće kulturne manifestacije, koju organizuje Savez Srba u Rumuniji, u porti manastira, srpskom pesniku Adamu Puslojiću, uručena je književna nagrada „Velika bazjaška povelja“.


Mibral završava rekonstrukciju vodovodne i kanalizacione mreže u Ulici Dolina - Akta.ba\n23.10.2019. 08:44 / Izvor: Akta.ba\nSa okončanjem radova na rekonstrukciji vodovodne i kanalizacione mreže, čija realizacija je u toku, planirano je da se odmah krene sa projektom asfaltiranja saobraćajnice u Ulici Dolina (Mjesna zajednica „Marijin dvor“).\nTim povodom je u Općini Centar upriličeno potpisivanje sporazuma o finansiranju pomenutih radova.\nU ime Općine Centar sporazum je potpisao načelnik Nedžad Ajnadžić, dok je u ime Direkcije za puteve Kantona Sarajevo sporazum potpisao direktor Selmir Kovač.\n"Potpisivanjem ovog sporazuma napravili smo preduslov za početak radova na asfaltiranju Ulice Dolina na Marijin dvoru, odmah nakon što budu okončani radovi na rekonstrukciji vodovodne i kanalizacione mreže. Ovo je jedan od zajedničkih projekata kojeg ćemo realizovati u saradnji sa Općinom Centar i nadam se uspješno privesti kraju. Nadležna služba Općine Centar je već provela proceduru odabira izvođača radova tako da odmah sa završetkom rekonstrukcije možemo započeti sa uređenjem i asfaltiranjem saobraćajnice", izjavio je Kovač nakon potpisivanja sporazuma čija ukupna vrijednost iznosi 373.000 KM.\nOd navedenog iznosa za sanaciju Doline ulice će biti izdvojeno 185.000 KM, dok će za sanaciju Ulice Čobanija, koja je također predmet potpisanog sporazuma, biti izdvojeno 188.000 KM. Navedena sredstva je obezbijedila Direkcija za puteve KS, dok će Općina Centar imati obavezu da nakon potpisivanja ugovora sa odabranim izvođačem radova, građevinskom firmom „Grakop“ iz Kiseljaka, obezbijedi nadzor za ove projekte.\nRadnici građevinske firme „Mibral“ su, otkako su započeli radove na rekonstrukciji vodovodne i kanalizacione mreže u Ulici Dolina, do danas postavili oko 180 metara nove komunalne mreže.\nZa nadzor ovog projekta, čija vrijednost iznosi gotovo 419.000 KM, je zadužen Zavod za izgradnju Kantona Sarajevo.\nrekonstrukcije vodovodne mreže\nSarajevo: Počela rekonstrukcija jedne od najvažnjih saobraćajnica u centru grada


Кompanija NIS je i ove godine bila generalni sponzor HR Week-a, koji je treću godinu zaredom okupio više od 4.000 HR stručnjaka iz 47 zemalja sveta. Tokom pet dana, učesnici konferencije su razmenili najbolje prakse iz oblasti HR-a, analizirali globalne trendove i govorili o ulozi koju HR ima u novim, izazovnim okolnostima u poslovanju svih kompanija.\n„Ova jednostavna istina važi za sve industrije i, čini se, za sve zaposlene, bez obzira na razlike u našim karakterima. Кao društvena bića, kojima je stalo do povratnih informacija iz okruženja, svi želimo da pronađemo svoje mesto u društvu, a na radnom mestu da se naš angažman adekvatno vrednuje“, rekla je tokom svog nastupa Alisa Evsina, HR direktor NIS-a i dodala:\n„Živimo u svetu koji se menja munjevitom brzinom i te promene ne treba da nas plaše. Кompanije moraju da razviju načine da pruže podršku i sigurnost svojim zaposlenima koji će zauzvrat biti osnova stabilnosti kompanije u svim okolnostima. To nije lak posao, posebno u turbulentnim vremenima kakva imamo sada. Zato je važno da se podsetimo da su HR stručnjaci tu da daju alate i znanje, ali su lideri ti koji su odgovorni za ljude, njihov učinak i razvoj. I pored toga, svaki zaposleni treba da preuzme inicijativu u vezi sa svojom karijerom i da postavi svoje lične ciljeve.“\nPored Alise Evsine, ispred kompanije NIS na HR Week-u su učestvovale i Anja Mučenski, rukovodilac Sektora za trening i razvoj, Bojana Sajlović, HR biznis partner Downstream-a i Tijana Кaranović, HR menadžer u Bloku „Istraživanje i proizvodnja“. One su u svojim nastupima naglasile da HR profesija mora, pre svega, konstantno da se razvija, da bude inovativna i humana, kao i da mora da bude fokusirana na zaposlene i njihovo iskustvo i razvoj.\nHR Week je zaokružen nastupom Romana Кvitko, HR direktora Gasprom njefta, koji je govorio o ulozi koju posvećenost zaposlenih ima u ostvarenju poslovnih ciljeva svake kompanije.\nKako će omikron uticati na ekonomiju – analitičari upozoravaju na tri scenarija


Završni okrugli sto projekta „Istraživanje stanja i potreba porodica u riziku sa posebnim akcentom na porodice sa nasiljem“ | Centar za socijalni rad\nUtorak, 30. oktobar 2012. godie\nJU Centar za socijalni rad Trebinje u partnerstvu sa Odredom izviđača Trebinje, od 2.aprila do 31. oktobra 2012. godine realizovala je projekat: “Istraživanje stanja i potreba porodica u riziku sa posebnim akcentom na porodice sa nasiljem.”, koji je finansijski podržan iz sredstava FIGAP programa.\nDanas je održan završni Okrgli sto na kome su prezentovani rezultati projekta “Istraživanje stanja i potreba porodica u riziku sa posebnim akcentom na porodice sa nasiljem“ kao i dokument „Porodice u riziku“ koji prikazuje rezultate istraživanja.\nCilj projekta je bio istraživanje i utvrđivanje stvarnog stanja i potreba porodica u riziku, sa akcentom na porodice sa ispoljenom disfunkcionalnošću i nasiljem, kako bi se razvile mjere i usluge u lokalnoj zajednici, u cilju adekvatnijeg odgovora na potrebe porodica u riziku.\nU okviru realizacije projekta anketirano je138 porodica, održane su radionice u devetim razredima osnovnih škola i edukativne radionice u 18 mjesnih zajednica, a obrađeni rezultati istraživanja prikazani su u dokumentu “Porodice u riziku”.\nOvim projektom utvrđeno je stanje i potrebe najugroženijih porodica u Trebinju, izvršena je senzibilizacija i podizanje svijesti lokalne zajednice o gender ravnopravnosti i problemima porodica u riziku, sa posebnim akcentom na porodice sa ispoljenim nasiljem i razvijene su mjere i usluge za porodice u riziku i djecu iz tih porodica.


Razvojni Centar Kontinentala u Novom Sadu › Made-in-Germany.rs\nNemačka tehnološka kompanija „Continental“ juče je u Novom Sadu zvanično otvorila Centar za istraživanje i razvoj, koji će se baviti sistemima elektronske kontrole enterijera i bezbednosti vozila.\nNemački investitor je za 6 meseci, koliko posluje na našem tržištu, angažovao 100 inženjera, i najavljuje da će u novom istraživačkom Centru posla biti za još 400 stručnjaka iz oblasti softvera i sistemskog inženjeringa. Neto plata za programere koji rade u ovoj kompaniji kreće se između 850 i 2.500 eura, javljaju srpski mediji.\n– U prethodnih 6 meseci usresredili smo se da izaberemo najbolju zgradu za svoje kancelarije, da stvorimo najbolje uslove za rad, angažujemo prvih 100 top inženjera i definišemo i primenimo profesionalne standarde – kaže Saša Ćioringa, generalni direktor „Kontinental Automotiv d.o.o. Srbija“ i dodaje da se kompanija odlučila da ulaže u Srbiju pre svega zbog visoko obrazovanih kadrova, što je zasluga veoma dobrog tehničkog univerziteta.\nPo rečima Kurta Lemana, direktora za korporativnu tehnologiju, kompanija je poslednjih 10 godina tražila idealnu lokaciju za širenje poslovanja, a u analizama se oduvek nametala jedna jugoistočna zemlja. Ogromnu šansu su prepoznali u Srbiji, a posebno u Novom Sadu čiji se dodatni potencijal, kako ističe, ogleda u multikulturalnom okruženju i transparentnoj komunikaciji sa srpskim vlastima.\nSortverski inženjer Nenad Peleša je u Kontinentalu angažovan na različitim projektima, a neki od njih su testiranje proizvoda i pronalaženje grešaka. Kako kaže, što se više grešaka pronađe to će proizvod koji se plasira na tržište biti bolji.\n– U postojećim firmama u Novom Sadu nismo mogli da razvijamo ceo proizvod, samo delove neke sitne funkcionalnosti, a sada možemo da radimo ceo projekat od nule i to je veoma izazovan posao i svi smo zadovoljni zbog toga – kaže Nenad.\nU 56 zemalja širom sveta nemački Kontinental zapošljava preko 230 hiljada ljudi. Tokom prošle godine ova kompanija je ostvarila profit od prodaje u iznosu od 44 milijarde eura.


Organizatori putovanja iz Izraela u poseti Srbiji - TONS\nHomepage Blog Organizatori putovanja iz Izraela u poseti Srbiji\nTuristička organizacija Srbije (TOS), u periodu od 15. do 18. oktobra organizuje studijsku posetu organizatora putovanja iz Izraela. Ova veoma značajna poseta se realizuje u saradnji sa domaćim avio prevoznikom Air Serbia, te uz podršku TO Vojvodina i TO Beograd.\nU sklopu ove važne posete Turistička organizacija Srbije (TOS), organizovaće i radionicu na kojoj će organizatori putovanja iz Izraela imati priliku da se kroz B2B sastanke upoznaju sa bogatom turističkom ponudom Srbije kao i da razmene iskustva, kontakte i poboljšaju saradnju sa kolegama iz Srbije.\nU okviru ove posete gosti iz Izraela imaće priliku da obiđu znamenitosti i da se upoznaju sa turističkim proizvodima i ponudom turističkih destinacija Beograda, Novog Sada i Subotice.\nU periodu od januara do avgusta 2018. godine našu zemlju posetilo je 22,453 turista iz Izraela koji su ostvarili ukupno 70,783 noćenja.


Brzom intervencijom policije pronađena ukradena “Lada” | Palelive.com\nPočetna Regija Sokolac Brzom intervencijom policije pronađena ukradena “Lada”\nBrzom intervencijom policije pronađena ukradena “Lada”\nSOKOLAC – Službenici Policijske stanice Sokolac pronašli su za manje od dva časa ukradeni automobil marke “lada” koji pripada jednom sokolačkom preduzeću, a pronađen je i lopov.\nPolicijskoj stanici Sokolac juče oko 11.30 časova prijavljeno je da je u mjestu Brezijak, opština Sokolac, ukraden automobil, saopšteno je iz Policijske uprave Istočno Sarajevo.\nTokom kriminalističke obrade utvrđeno je da je osumnjičeni čiji su inicijali S.S. /37/ iz Sokoca iskoristio nepažnju i odsustvo radnika i ukrao automobil, koji je bio nezaključan, sa ključem u kontakt bravi.\nPronađeni automobil je vraćen preduzeću, a nakon dokumentovanja predmeta protiv S.S. biće dostavljen izvještaj o počinjenom krivičnom djelu Okružnom javnom tužilaštvu Istočno Sarajevo.\nPrethodni članakMitropolit Hrizostom u nedjelju služi na Ravnoj Romaniji\nNaredni članakDrago Pelemiš pobjednik sabora guslara


Udruženje logoraša Bosne i Hercegovine 10.000 tužbi protiv RS - Kozarac.ba\nUdruženje logoraša Bosne i Hercegovine 10.000 tužbi protiv RS\nSavez logoraša Bosne i Hercegovine je od maja 2007. godine do danas podnio banjalučkom Osnovnom sudu oko 10.000 tužbi protiv RS za obeštećenje žrtava koje su prošle kroz logore. Osim banjalučkom, tužbe su predate i trebinjskom sudu, kao i drugim sudovima na teritoriji RS-a gdje su se nalazili logori i gdje su počinjeni zločini.\nPrema riječima Murata Tahirovića, predsjednika Saveza logoraša, do danas banjalučki Osnovni sud, kao ni bilo koji drugi sud iz RS-a, nije zakazao niti jednu raspravu po osnovu tužbi, niti se zna kada će zakazati.\n„Prošle sedmice imali smo razgovor sa međunarodnim timom advokata koji su spremni da preuzmu sve tužbe u kojima se završi proceduralni dio u BiH, te da tužbe predaju Evropskom sudu za ljudska prava u Strazburu. Međunarodni tim advokata nam je dao i nekoliko savjeta šta uraditi dalje po tom pitanju“, kazao je Tahirović u izjavi u Sarajevo-x.com.\nPrema Tahirovićevim riječima, advokati Saveza će podnijeti i zahtjev Visokom sudskom i tužilačkom vijeću Bosne i Hercegovine, da se pokušaju ubrzati procedure oko tužbi da se stvori pravni osnov da se tužbe mogu poslati prema Strazburu.\n„Problem je što u BiH ne postoji rok u kojem neki sud mora završiti proceduru oko tužbe. U zakonu piše u razumnom roku, a razumni rok može se tumačiti svakako“, dodao je Tahirović.\nPrema riječima Predsjednika Saveza međunarodni tim advokata je kazao da je po međunarodnom pravu razumni rok do godina dana.\n„ Problem je, također, što osobe koje su podnijele tužbu su starije populacije i ako se procesi nastave voditi ovim tempom, moglo bi se desiti da mnogi ne dočekaju presude. Još ako uzmete u obzir da nakon presude osnovnog suda predmeti po žalbi idu na regionalni sud kako bi presuda bila pravosnažna, onda to ovim tempom može potrajati i 20 godina“, dodao je Tahirović.\nInače, Savez logoraša je podnio tužbe i protiv Federacije BiH, Crne Gore, Srbije, Hrvatske. Ukupan broj tužbi sa Republikom Srpskom iznosi oko 15.000.\n„U Crnoj Gori sudski spor je sporazumno riješen i isplate obeštećenja već teku, u Srbiji proces je u toku i vode se rasprave, dok u Hrvatskoj, kao ni u BiH nemamo još nijednu raspravu zakazanu.\nTadić zbog Dodika neće uvlačiti Srbiju u bilo kakav “sukob” sa Zapadom\nNakon 16 godina Ferhadija se vraća Banjaluci\nNarodna skupština RS-a razmatrat će deklaraciju o Srebrenici\nAmerička ponuda Dodiku i Silajdžiću\nUbijen Ramiz Delalić Čelo\nSilajdžić i Dodik postigli suglasnost o reformi policije\nSilajdžić o izgradnji mosta Komarna-Pelješac\nIstrage protiv 894 osobe zbog ratnih zločina\nEvropa danas slavi ukidanje granica\nNajveća poslijeratna pljačka


Rešite se zapaljenskih procesa i sačuvajte organizam od infekcija! - Životni stil\nNaslovnica Zdravlje Rešite se zapaljenskih procesa i sačuvajte organizam od infekcija!\nRešite se zapaljenskih procesa i sačuvajte organizam od infekcija!\nDa bi imuni sistem uništio sve što je opasno po organizam, on mora da bude jak i spreman da zaštiti vaše telo. Većina ljudi se bori sa hronočnim upalama, infekcijama, bolovima u sinusima i mnogo većim zdravstvenim problemima.\nNedostatak vitamina i proteina, stres, loša ishrana, užurban život mogu da utiču na sposobnost imunog sistema da čuva vaš organizam.\n– Smanjuje zapaljenjske procese\n– Protiv ateroskleroze\n– Protiv hroničnog crvenila\n– Pomaže u povredama koje su uzrokovale traumu tkiva\n– Protiv bola, zadržavanja vode i oticanja\n– Pomaže protiv pojave cista na grudima\n– Pomaže kod infekcija u ušima, nosu i grlu\n– Pomaže kod sindroma karpalnog tunela\n– Za očuvanje zdravlja srca\n– Protiv sinusitisa\n– Kao tretman za moždani udar i prevenciju.\nPrethodni članak3 predloga za savršen jesenji stajling! (FOTO)\nNaredni članakTajna prirodnog sastojka koji vraća licu mladalački izgled!


U Covid bolnicama na jugu 625 osoba, preminula 3 pacijenta - Na lečenju 353 osobe koje čekaju rezultate testova - Dnevnik Juga\nPočetna / DRUŠTVO / U Covid bolnicama na jugu 625 osoba, preminula 3 pacijenta – Na lečenju 353 osobe koje čekaju rezultate testova\nU Covid bolnicama na jugu 625 osoba, preminula 3 pacijenta – Na lečenju 353 osobe koje čekaju rezultate testova\nSrdjan Stamenkovic 01/08/2020\tDRUŠTVO, Korona Virus, Leskovac, Niš, Vranje Ostavi komentar\nU Covid centrima na jugu Srbije ukupno je hospitalzovano 625 osoba.\nPrisustvo Korona virusa potvrđeno kod 272 pacijenta. To znači da se čekaju rezultati testiranja za čak 353 pacijenta koji se već nalaze na bolničkom lečenju. Broj onih koji nisu hospitalizovani, a čiji se rezultati čekaju na nivou čitavog juga Srbije nije poznat.\nOno što se zna je da se samo u Leskovcu čekaju rezultati testova za čak 412 ljudi. Ako se od tog broja oduzme broj hospitalizovanih u Covid bolnici Leskovac a koji čekaju rezultat (82 !) dolazimo do podatka da se van bolnice nalazi 330 pacijenata koji imaju neke simptome (da nije tako ne bi bili testirani), ali da ni oni sami ne znaju da li imaju ili nemaju Koronu.\nEvo i dnevnog izveštaja uprave Kliničkog centra Niš:\n„U Covid objektima Kliničkog Centra Niš, hospitalizovano je ukupno 336 pacijenata. Kod 146 pacijenata, od kojih i 1 dete koje je u stabilnom stanju, je potvrđeno prisustvo virusa Covid-19.\nU ZC Surdulica, u Covid bolnici trenutno su hospitalizovana 54 pacijenata. Kod 28 pacijenta je potvrđeno prisustvo virusa Covid -19.“\nPrethodni Korona odnela još 9 života, potvrđeno 330 novoobolelih – U bolnicama 4.256 osoba, na respiratorima 156\nSledeći U stanu krio 115 grama heroina i dvanaest flašica metadona


Vlada i Glavni grad nastavljaju sa podrškom razvoju Tuzi - CdM\nEkonomija Simović otvorio vodovod Koće\nVlada i Glavni grad nastavljaju sa podrškom razvoju Tuzi\nPotpredsjednik Vlade i ministar poljoprivrede i ruralnog razvoja Milutin Simović, zajedno sa gradonačelnikom Glavnog grada Podgorice Ivanom Vukovićem i predsjednikom Opštine Tuzi Nikom Đeljošajem otvorio je novoizgrađeni vodovod Koće koji se nalazi u brdskom dijelu Malesije, u koji je uloženo oko 140 hiljada eura.\nSimović je podsjetio da je u saradnji Vodovoda, Glavnog grada i Ministarstva poljoprivrede početkom ove godine otvorili dva vodovoda, za Skoraći i Spinju, vrijednosti oko 500 hiljada eura, te da je nakon otvaranja vodovoda Koći ambicija da se u istom partnerstvu nastavi sa realizacijom sličnih projekata koji će u ovim bezvodnim krajevima biti zahtjevni, ali će se uložiti potrebni napori da se realizuju.\nVuković: Dokazujemo da nam administrativna linija nije granica razdvajanja, nego spajanja\nGradonačelnik Glavnog grada Ivan Vuković je povodom otvaranja vodovoda Koći istakao je da ovakvi projekti znače mnogo.\n“Strateško opredjeljenje Vlade i nas iz lokalne samouprave je da obezbijedimo što bolje uslove za život na seoskom području, kako bi se prekinula negativna tradicija iseljavanja generacija i generacija ljudi koji su morali da napuste rodnu grudu. Nadamo se da na ovaj način ulaganjem u infrastrukturu mi stvaramo pretpostavke da se jedan broj tih ljudi vrate i iskoristimo ono što su inače potencijalni ovog kraja i svih drugih krajeva Crne Gore“, kazao je Vuković.\nOn se ovom prilikom zahvalio Ministarstvu poljoprivrede i potpredsedniku Simoviću na podršci u ovom i svim drugim projektima koji su realizovani u proteklom periodu na teritoriji Podgorice i sad Opšine Tuzi.\n“Nedavno smo to uradili sa vodovodom u Hotima i zadovoljstvo je veće što sada imamo novog partnera u vidu predsjednika Đeljošaja sa kojim nastavljamo saradnju, a sve u cilju podizanja kvaliteta života na jedan viši nivo. To što nas trenutno dijeli administrativna linija ne znači ništa, zapravo nas ništa ne dijeli, a mnogo toga nas spaja i mislim da je ovaj vodovod simbol tog prijateljstva i zajedništvo svih ljudi ovog kraja“, poručio je Vuković.\nĐeljošaj je tom priliko iskazao poštovanje prema više odluka Vlade prema Tuzima, između ostalog i nedavne odluke da opredijeli pola miliona eura ovoj opštini.\n“Podijelili smo zadovoljstvo, kao i osjećaj obaveze i odgovornosti, da kao što je koncipiran zakonodavni okvir koji je obezbijedio da Tuzi dobiju samostalnu opštinu, imamo zajedničku odgovornost da ta opština dobije svoj puni smisao i da bude istinski i efikasan servis građana. Sve što smo uradili u međuvremenu govori na najbolji način da to nije samo retorika, nego iskreno opredjeljenje koje dolazi sa nivoa Vlade i Glavnog grada da svakim danom na prostoru ove opštine pravimo iskorake za bolji kvalitet svih građana”, poručio je ministar.\nSimović je istakao da se stvaraju pretpostavke da u kapitalnom budžetu za iduću godinu, a na bazi početnih aktivnosti koje su urađene, počne izgradnja škole na Karabuškom polju.\nIstaknuto je zadovolhjstvo zbog uvođenja izvođača radova i na kapitalnom projektu vrijednom devet miliona eura – dionica puta od Dinoše do zatrijebačke Cijevne, dužine 17,3 kilometra.\nĐeljošaj je ocijenio značajnom i najavljenu podršku potpredsjednika Simovića da će Ministarstvo učestvovati sa polovinom potrebnih finansijskih sredstava u trasportu vode do brdskih seoskih područja, za koje Opština izdvaja značajna sredstva.\nTagsGlavni grad Ivan Vuković Milutin Simović Nik Đeljošaj otvaranje projekti Tuzi Vlada vodovod\nOvaj Nika je niko i ništa jedan manipulant bez Diplome\na Nika Nika jedi i pi jer više nikad nećeš biti na fitelju,lijepa ti je postava radnika u Opstinu..Sramno\nA šta će Tuški takozvani predsednik opstine na otvaranju vodovoda u Koce,kada nema udjela u Vodovodnu mrezu kada je projekat star dvije godine i kako se ponaša kao Šešelj u svoje vrijeme bahato a to bahatnost glave će mu doći brzo


Nemačka trpi posledice Trampovih sankcija › Made-in-Germany.rs\nZbog politike uvođenja sankcija, koju američki predsednik Donalda Tramp u poslednje vreme praktikuje svuda po svetu, kompanije u Nemačkoj trpe sve veću štetu.\nMeđu takvim sankcijama su i one najnovije protiv Irana, a tu su i carinske tarife koje Tramp svakodnevno podiže u eskalirajućem trgovinskom ratu sa Kinom, upozoravaju nemačke poslovne asocijacije, a prenosi agencija “Rojters”.\n– Svakako da američka politika utiče na nemačku spoljnu trgovinu – izjavio je šef trgovinske asocijacije “BGA” Holger Bingman pozivajući nemačku vladu da predstavi plan zaštite nemačkih preduzeća nakon najnovijih američkih sankcija Iranu, navodeći da bi, ukoliko Berlin to ne uradi, nemačke firme postepeno mogle prestati da tamo posluju.\nPrema tvrdnjama Folkera Trejera, predsednika sektora za spoljnu trgovinu pri Saveznoj industrijsko-trgovinskoj komori Nemacke (DIHK), međunarodno okruženje postaje sve kompleksnije za nemačke firme. On objašnjava da su mnogi nemački trgovinski partneri pogođeni merama SAD i njihovim efektima, što šteti njihovom poslovanju sa nemačkim partnerima.\nNemački ministar inostranih poslova Hajko Mas je u ponedeljak izjavio da su Nemačka, Francuska i Britanija odlučne da zaštite evropske kompanije koje posluju u Iranu koristeći blokirajući statut, odnosno evropski zakon o blokadi sankcija.\nI nemački ministar ekonomije Peter Altmajer je oštro kritikovao američkog predsednika Donalda Trampa zbog politike podizanja carinskih tarifa i sankcija, navodeći da te mere uništavaju radna mesta i rast i poručio da Evropa neće podleći američkom pritisku zbog Irana.


Turci stižu dva dana ranije u Beograd, Šćekić objasnio njihov stil igre - Sportske.net\nTurci stižu dva dana ranije u Beograd, Šćekić objasnio njihov stil igre\nPartizanov vezista upozorava na kvalitet rivala, ali se uzda i u snažnu podršku sa tribina.\n''Vidoviti'' Savo! Još pre 15 dana predosetio ishod jučerašnjeg žreba, evo šta je rekao pomoćnicima!Savo Milošević potvrdio sjajne vesti! Turci, jeste li spremni za borbu sa ''Jaguarom''?Saša Ilić pred promocijom na novu funkciju, ali ne u Partizanu!TRANSFERI - Pregled dana (5.08.19)Partizan ostao bez velike želje Miloševića, defanzivac uskoro u Nemačkoj?\nFudbaler Partizana Aleksandar Šćekić rekao je danas da protiv Malatije očekuje težak meč, s obzirom da turska ekipa igra "direktan i agresivan fudbal".\n"Fenerbahče je prošle godine bio u velikoj rezultatskoj krizi pa i ne čudi da su ih dobili. Reč je, ipak, o ozbiljnoj ekipi i ovde nema zavaravanja da će utakmica biti laka. Sigurno da mnogo računa vode o odmoru igrača i privikavanju na uslove u kojima će igrati. Zato su i došli dva dana ranije u Beograd", rekao je Šćekić za klupski sajt.\nPartizan će u četvrtak na svom stadionu dočekati Malatju u prvoj utakmici trećeg kola kvalifikacija za Ligu Evropa.\n"Svi turski timovi imaju specifičan stil igranja pa tako i Malatija. Dosta trče, veoma su agresivni i igraju direktan fudbal i sa što manje pasova dolaze do protivničkog gola. Kada sam pre dve godine igrao protiv njih imali su dobru ekipu. Vidim da je dosta igrača otišlo, a sigurno da je novi kadar istog kvaliteta. Promenili su i trenera i Aleksić više nije tu", kazao je Šćekić.\nOn je dodao da turski klub ima lep novi stadion, kao i da imaju veliku podršku navijača i da ih očekuje u velikom broju u revanšu.\n"Što se tiče naših navijača želim da im se zahvalim što su za prošlu utakmicu protiv Konasa došli u velikom broju i nadam se da će ih sad biti još više", kazao je on.\nUtakmica između Partizana i Malatije igraće se u četvrtak od 21.00 u Beogradu.


Stejt department: SAD i EU pojačavaju angažman na Zapadnom Balkanu - Izazov\nRadio-televizija Srbije\t 20. oktobra 2021. 20:22\nU saopštenju Stejt departmenta se, između ostalog, ističe važnost dijaloga uz posredovanje EU, koji je "ključni mehanizam za rešavanje sveobuhvatne normalizacije odnosa" između Beograda i Prištine.\n"Nakon nedavnih nedelja napetosti na severu Kosova, ohrabrujemo obe strane da se angažuju u kontinuiranoj i održivoj deeskalaciji i izbegnu akcije koje ugrožavaju stabilnost", navodi se u saopštenju.\nIstiče se i da pozdravljaju i podržavaju napore Prištine u borbi protiv korupcije i organizovanog kriminala i ponavljaju da je "nasilje nad civilima, novinarima, policijom ili drugim vlastima neprihvatljivo".\nPodrška procesu proširenja\n"Pristupanje EU, koje je prioritet za čitav Zapadni Balkan, pomaže u konsolidaciji demokratskih institucija, zaštiti osnovnih prava i unapređenju vladavine prava. Ovaj region pripada Evropskoj uniji. Bliža integracija će poboljšati stabilnost i doprineti prosperitetu ljudi u regionu. U ovom kontekstu, naglašavamo da bi pristupni pregovori sa Albanijom i Severnom Makedonijom trebalo da počnu bez odlaganja", navodi se u saopštenju.\n"Ozbiljno smo zabrinuti zbog sve veće retorike podela u Bosni i Hercegovini. Pozivamo sve strane da poštuju i štite državne institucije, nastave konstruktivan dijalog i preduzmu korake za napredak na putu integracije u EU – uključujući i relevantne reforme. EU i Sjedinjene Države spremne su da olakšaju ove korake", navedeno je u zajedničkoj objavi, preneo je Glas Amerike.


» Pobednicima „Evropskog dnevnika“ dodeljene diplome na svečanosti povodom obeležavanja Dana Evrope\nIzbeglice tinejdžeri su budući „radnici i geniji” Evrope, poručili delegati manifestacije „Tvoja Evropa, tvoj glas!”\nPobednicima „Evropskog dnevnika“ dodeljene diplome na svečanosti povodom obeležavanja Dana Evrope\nŠef Delegacije Evropske unije u Srbiji, Sem Fabrici, uručio je nagrade pobednicima konkursa „Evropski dnevnik“, na kome su učestvovali srednjoškolci iz cele Srbije sa svojim inovativnim i kreativnim radovima na različite društvene teme, kojima su se bavili u kontekstu Evropske unije i njenih vrednosti.\nSvečanosti u beogradskom EU Info Centru prisustvovali su nagarađeni učenici sa svojim profesorima/mentorima, a svi zajedno će, od 10. do 17. maja, boraviti na sedmodnevnom nagradnom putovanju, tokom kojeg će posetiti Budimpeštu, Prag i Beč.\n„Za nas je danas radostan dan i srećni smo što ovaj momenat koji je veoma važan za Evropu, možemo da podelimo s vama. 9. maja 1950. godine prošlog veka, kada niko od vas nije bio rođen, uključujući i mene, francuski ministar spoljnih poslova Robert Šuman napisao je poznatu deklaraciju koja je bila usmerena na to da prestanu sukobi između Francuske i Nemačke, istorijskih neprijatelja. Drugi svetski rat bio je završen samo pet godina ranije, a on predložio da ugalj i čelik, koji su korišćeni za rat, postanu teme koje će ih dalje spajati, oko kojih će sarađivati. Na ovoj ideji, Zajednici uglja i čelika, razvila se 1957. godine Evropska ekonomska zajednica, koja se zasnivala na pragmatičnosti, vizionarstvu i najvažnije – de facto solidarnosti. Od tadašnjih 6 država došli smo do današnjih 28 država članica Evropske unije i skoro pola milijarde ljudi koji žive u njoj. Kao što znamo Srbija je u procesu pridruživanja pa se nadamo da će i ona postati deo ove zajednice. EU je druga najveća svetska ekonomija, veliko tržište, važan investitor, donator i „igrač“ na polju globalne sigurnosti i drago nam je da danas proslavljamo ovaj dan sa vama, učenicima i profesorima iz cele Srbije“, rekao je ambasador Fabrici.\nNa konkursu „Evropski dnevnik“ koji je realizovan u sklopu projekta Delegacije EU u Srbiji „Doživi EU“ nagrađeno je 20 radova 48 ucenika iz Novog Sada, Niša, Stare Pazove, Leskovca, Golupca, Kragujevca, Uba, Vranja, Bora, Jagodine, Požarevca, Zaječara, Sombora, Zrenjanina, Čačka, Sremskih Karlovaca i Kraljeva.\nTeme ovogodišnjeg konkursa bile su aktivno građanstvo, zdrav život, prevencija nasilja, pametno učenje, održiva ekonomija i brojne druge oblasti povezane sa EU, a želeći da srednjoškolci daju poseban doprinos obeležavanju godine kulturnog nasleđa, specijalna tema za 2018. godinu bila je: GDE PROŠLOST SUSREĆE BUDUĆNOST – 2018. GODINA EVROPSKOG KULTURNOG NASLEĐA. Na konkurs je pristiglo 369 radova koji ispunjavaju propozicije, a spisak dobinika nalazi se na ovom linku.\nMilica Škiljević iz Beogradske otvorene škole, koordinatorka projekta, istakla je da je cilj bio kontinuirano informisanje mladih o procesu pridruživanja Srbije Evropskoj uniji, kao i približavanje njenih vrednosti mladima u Srbiji.\n„Uzevši u obzir različite interese i karakteristike svake društvene grupe, usaglasićemo se da nisu sve informacije podjednako važne svakom od nas. Zato je ovaj projekat ciljano napravljen za vas, kako bismo diskutovali o temama koje se vas najviše tiču, poput zaposlenja, obrazovanja, volontiranja, organizacije slobodnog vremena i mnoge druge“, rekla je ona.\nNakon dodele nagrada srednjoškolci su postavljali pitanja ambasadoru Fabriciju o procesu pridruživanja Srbije Evropskoj uniji, ekološkim temama, mobilnosti mladih, a nakon svečanosti u EU Info Centru, u pratnji šefa za informisanje, komunikaciju i medije Delegacije EU u Srbiji, Pola Presea priključili su se uličnoj akciji na Trgu Republike, kojom je Evropski pokret u Srbiji obeležio Dan Evrope.\nMesec Evrope 2018\nPesma, predstava, izložba i film u Nišu za Dan Evrope\nPobednik na Kalemegdanu osvetljen bojama EU


Društvo za podršku osoba sa invaliditetom Impuls iz Arilja i Užički centar za prava deteta organizovali su radionice, predavanja i pano prezentacije na temu Položaj i prava osoba sa invaliditetom i dece sa smetnjama u razvoju u kontekstu evropskih integracija, 20. septembra 2017. godine, u prostoru Društva. Preko 60 srednjoškolaca se upoznalo sa važnošću podizanja nivoa svesti mladih u vezi sa položajem osoba sa invaliditetom i dece sa smetnjama u razvoju, a kao tematska vodilja je bio Akcioni plan za pregovaračko poglavlje 23.\nUčenici su se upoznali sa pravima i trenutnim položajem osoba sa invaliditetom i decom sa smetnjama u razvoju. Diskutovano je o politički korektnoj, odnosno, uvredljivoj terminologiji; bontonu u komunikaciji sa osobama sa invaliditetom; preprekama na koje nailaze osobe sa invaliditetom u ostvarivanju svojih prava arhitektonske, komunikacione barijere, psihološke barijere poput diskriminacije, predrasuda, stereotipa. Dobar podsticaj za diskusiju su bili filmovi koji govore o ličnim pričama dece kojoj je potrebna dodatna podrška Ninina priča i Not special needs. Emotivne reakcije su bile dobar osnov za analizu odgovornosti pojedinaca i odgovornosti države. Učesnici su bili u prilici da se kroz roll play decentriraju, odnosno stave „u cipele“ deteta sa smetnjama u razvoju (slabovidost, fizička ograničenost i sl.), što je kod njih izazvalo osećanje nesigurnosti, zbunjenosti na trenutak i paniku. Naročito zanimljiva diskusija je bila u delu koji se ticao položaja osoba sa invaliditetom u zemljama Evropske unije, razlozima njihove veće vidljivosti u zajednici.\nU kontekstu navedenih prava i barijera sa kojima se suočavaju osobe sa invaliditetom, istaknuti su različiti nivoi odgovornosti pojedinaca, lokalne zajednice, institucija, države na njihovom prevazilaženju. U tom delu je diskutovano o merama koje je država preduzela Akcionim planom za pregovaračko poglavlje 23, šta je učinjeno do sada, a šta bi trebalo da se učini u narednom periodu.\nAktivnost se realizuje u okviru projekta Monitoring ostvarivanja prava deteta u procesu pridruživanja Srbije Evropskoj uniji, koji Užički centar za prava deteta realizuje u saradnji sa Beogradskom otvorenom školom, u okviru programa „Civilno društvo za unapređenje pristupanja Srbije Evropskoj uniji“, uz podršku Švedske.\nInformacije o sprovedenoj aktivnosti možete pronaći OVDE kao i na FB stranici društva za podršku osoba sa invaliditetom Impuls Arilje.


O banci > NLB eClick\nNLB Klik e-Click usluga je elektronskog bankarstva, koja omogućava korisniku, fizičkom licu da sa bilo kojeg mjesta, gdje ima pristup internetu, 24 časa dnevno, bez čekanja u redovima, na siguran, brz i jednostavan način izvršiti plaćanje svojih obaveza, prenese novac sa transakcionog na štedni račun, izvrši devizno plaćanje, kupovinu, prodaju ili konverziju valuta, uz minimalne naknade. Korisniku je omogućeno dobijanje informacija o stanju i promjenama na svim računima kod Banke (transakcionom, deviznom štednom, kreditnom i kartičnom).\nZa korišćenje e-Click-a neophodni su slijedeći tehnički uslovi: pristup Internetu, preko bilo kojeg provajdera, jedan od preporučenih Internet pretraživača (Google Chrome ili Mozila Firefox), kao i Java aplikacija za potpisivanje transakcija i poruka digitalnim certifikatom.\nUz digitalni certifikat i PIN, Banka uručuje i precizno uputstvo za instalaciju jednog od internet pretraživača i Java aplikacije. Sigurnost plaćanja i komunikacije je obezbijeđena digitalnim certifikatom i PIN-om, koje Banka dodjeljuje korisniku, a koji se koriste za potpisivanje transakcija i poruka koje se šalju Banci.\nKolike su naknade za korišćenje i plaćanja putem NLB Klik e-Click? Za korišćenje e-Clik elektronskog bankarstva Banka mjesečno obračunava i naplaćuje naknadu od 1 KM, bez obzira na broj računa otvorenih u Banci, kojima korisnik pristupa. Naknade za transakcije unutrašnjeg platnog prometa, koje se obavljaju putem e-Click, su 50% niže od naknada za obavljanje transakcija unutrašnjeg platnog prometa na šalteru Banke.


Protesti na Trgu Krajine\nU organizaciji Udruženja "ReStart Srpska" danas je u Banjaluci održana mirna protestna šetnja građana, koji su zatražili smjenu Vlade Srpske jer nisu ispunjeni njihovi raniji zahjtevi.\n"Mi već dva mjeseca potenciramo priču sa našim zahtjevima, koji su više nego realni i više nego razumni. Šta smeta ministru da vozi auto od 50.000 KM, a ne od 120.000 KM", rekao je Stefan Blagić iz ovog udruženja.\nOn je podsjetio da su se građani na potpisivanju ranije organizovane peticije izjasnili da ministri ne treba da voze tako skupocjene automobile.\nBlagić je, takođe, podsjetio da su se ranije postavljeni zahtjevi odnosili na ograničavanje sredstava za kupovinu službenih automobila na 50.000 KM, smjena ministra prosvjete i kulture Srpske Daneta Maleševića, povećanja izdvajanja za kulturu i obezbjeđivanje udžbenika za djecu sa poteškoćama u razvoju na srpskom jeziku.\nPar stotina građana se najprije okupilo na Trgu Krajine, odakle je krenulo u protestnu šetnju do zgrade Vlade Srpske, gdje su se, nakon kraćeg zadržavanja razišli.\nMiloš Samardžić iz Mrkonjić Grada izjavio je da je ovdje došao zbog svoje djece i unučadi, jer ovako ne ide dalje „ lažu nas, kradu, ne rade ništa da nam bude lakše, mora se promjena na bolje desiti da nam ne bude kasno" dodao je Samardžić.\nProtestna kolona kretala se trotoarom duž glavne ulice, a tokom protesta nije bilo nikakvih incidenata.


Indija (2): Put kojim se išlo - Život - Dnevni list Danas\nPočetna » Život » Indija (2): Put kojim se išlo\nIndija (2): Put kojim se išlo\nŽeleznica je postala verodostojna slika vlasti nad istorijom koja se brzo širila na sve četiri strane ovog sveta.\n0Piše: Aleksandar Petrović 08. aprila 2019. 13.13 Izmenjeno: 11. aprila 2019. 04.04\nRevolucionarno društvo grabilo je napred u neprekidnoj groznici otkrivanja prirode i osvajanja zemalja i naroda što je najbolji izraz dobilo u parnoj mašini, padu ekstaze u tehnologiju. Uzalud su se urođenici svih boja svojim ritualima, kišom krhkih strelica i lomnim kopljima očajno borili protiv gvozdenog prosvetiteljstva koje je zarobilo ekstazu i ovladalo mehanikom istorije.\nNjihova borba bila je ukleta na propast jer nisu imali istoriju, jer je železnica neumitno prodirala u život, uklapala ga u tehnološki sklop i ubrzavala hod istorije da bi proizvela čoveka kao putnika. Svuda se može stići, samo treba imati tačan red vožnje, rezervisano mesto u vozu i znati ko je mašinovođa, a ko šef stanice. I ne treba kasniti da voz ne bi otišao u budućnost istorije bez putnika dovoljno uverenog u nemoć da sam bilo gde stigne.\nŽeleznica je iscrtavala put koji je bez razmišljanja trebalo slediti. Zato se i govori o lokomotivi razvoja ili kašnjenju na voz promena. Prosvetiteljstvo je tako postalo fabrika istorije koja je na osnovu velikog plana prosvetitelja trebalo da izvlači profit iz kretanja ka usputnom ili krajnjem cilju.\nPogon se do danas toliko zamahao da su neki zabrinuti mislioci sračunali da u do sada proizvedenoj evropskoj istoriji ima bar 300 godina viška događaja koji se ne mogu smestiti u poznatu vremensku skalu godina koje su nebeskom mehanikom ograničene na približno 365 dana.\nI nebeska mehanika je tesna zahuktaloj železničkoj kompoziciji. Višak godina govori o stvaranju druge istorije koje je uzelo maha u baroknoj protivreformaciji kada je raskošnim domišljanjima mitskih scena i izmišljanjima „istorijskih“ dokumenata trebalo uspraviti protestantizmom poljuljanu vertikalu rimske vlasti.\nU baroku slike izlaze iz ramova i arhitektonskih okvira i razlivaju se unutar sakralnih prostora da bi pokazale snagu nove virtuelne stvarnosti, kao što se i tradicionalni letopisi izlivaju iz korita istine pisanjem različitih „novopronađenih“ spisa iz dalje „prošlosti“ koji treba da uspostave i odbrane rimski monoteizam istorije. To je više nego išta drugo pripremilo prosvećeni enciklopedizam, u osnovi barokni pogled na nauku i prošlost.\nŽivot sveden na red vožnje i železnica kao simbol kretanja koje ne može skrenuti s postavljenog koloseka sasvim je dobar simbol prosvećenog istorijskog poduhvata.\nAli tom mnjenju nasuprot stoji doživljaj indijske železnice koji nadilazi predstavu o pukom sredstvu usmerene promene istorijskog mesta u prostoru i vremenu. Istorija postoji i u Indiji, ali nema prosvetiteljsku gvozdenu obaveznost: tako je bilo i nikako drugačije, samo jeretici ne veruju da je tako bilo i imaju neke drugačije poglede na monoteizam istorije. Ako verujete da je bilo drugačije, za vas nema mesta u vozu. Nema većeg užasa za prosvetitelje nego što je alternativna istorija koja iskazuje pritajenu sumnju u jedan i jedini put kojim se išlo.


Posle odluke šefa Unmika o suspenziji 12 pripadnika KZK\nOficiri umešani u\nPripadnici KZK tesno povezani s terorističkom organizacijom ANA\nBEOGRAD - Odluka šefa Unmika Harija Holkerija da suspenduje 12 oficira Kosovskog zaštitnog korpusa posledica je sumnje da su ti oficiri umešani u terorističke akcije i aktivnosti "Albanske nacionalne armije" .\nKako javlja radio "Glas Amerike", detalji istrage, koju od juna ove godine vodi specijalna ekipa Unmik policije, nisu saopšteni posle konačne odluke civilnog administratora, ali se pouzdano zna da su aktivnosti 12 suspendovanih oficira vođene u suprotnosti sa kodeksom KZK i da je odluka kosovskog administratora, posledica sumnje da su pomenuta lica umešana u terorističke akcije i aktivnosti "ANA".\nDokazivanje na Balkanu\nGeneralni sekretar NATO-a Džordž Robertson izjavio je u Briselu da Atlantski savez "mora u punoj meri učestvovati u slamanju terorizma" i "nastaviti da bude usredsređen na Zapadni Balkan". Robertson je, otvarajući zasedanje šefova diplomatija Atlantskog saveza, istakao da je NATO već delom povećao efikasnost svojih snaga za borbu protiv svetskog terorizma i posebno naglasio da se NATO mora "dokazati na Balkanu i u Avganistanu".\nHari Holkeri prekjuče je saopštio da je suspenzija još uvek neimenovanih oficira KZK usledila posle istrage o pokušaju uništavanja železničkog mosta na severu Kosova i Metohije u aprilu ove godine. Tada su poginula dva čoveka, od kojih je jedan identifikovan kao član KZK. Unmik veruje da su oni nastradali dok su postavljali eksploziv. Odgovornost za eksploziju preuzela je organizacija "ANA", koju je misija UN na Kosmetu proglasila za terorističku. O odluci šefa Unmika raspravljaće i Predsedništvo Skupštine Kosmeta, najavio je predsednik kosmetskog parlamenta Nedžat Daci.\nKomandant KZK Agim Čeku rekao je da se neće povinovati odluci šefa Unmika, jer on i KZK smatraju da je ova odluka "neprihvatljiva, neosnovana, bez dokaza i činjenica", rekao je Čeku."Nadam se da je šefu Unmika jasno da je učinio nešto mimo svoje savesti, te da neće dozvoliti da iko stane između njega i nas", poručio je Čeku, dodajući da su moguće i negativne reakcije ostalih pripadnika KZK.\nOficiri KZK-a umešani u terorističke akcije\nMarović o rezultatima izbora u Srbiji\nHag povodom obraćanja Miloševića javnosti\nKarađorđević: Monarhija i republika mogu zajedno\nNikolić: Nemamo ništa protiv manjina\nLabus: Zabrinjava beskonačnost liste uslova SAD\nČović: DA prelazi cenzus\nČelnici SRS-a putuju u Hag\nFinansiranje izbornih kampanja uglavnom od članarine i donacija\nIzvolite, predstavite se: Velimir Ilić, lider Nove Srbije\nTuča pristalica SPS-a i DHSS-a\nReagovanja na odluku o načinu računanja cenzusa\nPauel: SCG može u Partnerstvo


Vučić razgovarao sa predstavnicima SB i MMF – Balkanekspresrb.rs\nJedna od tema razgovora bila je potreba da se usvoji plan optimizacije zaposlenosti EPS-a kao i analiza opšteg stanja u ovom preduzeću na čemu insistiraju obe međunarodne finansijske institucije. Na sastanku se govorilo i da je okončana ekspertska misija Svetske banke, te da je razmatrana i realizacija plana finansijske konolidicije EPS-a koji je usvojen juna prošle godine\nPREDSEDNIK Vlade Srbije Aleksandar Vučić sastao se danas sa predstavnicima Svetske banke u Beogradu i MMF-a.\nU uvodnoj reči premijer Vučić istakao je da je ovo prelomni trenutak za oporavak domaće ekonomije i zahvalio Svetskoj banci na velikoj pomoći i želji da Srbija bude makroekonomski uređena zemlja na putu razvoja i prosperiteta. On je naglasio da su rezultati koje Srbija ima iznad proseka i dodao da je suficit budžeta to i dokazuje.\nŠef kancelarije Svetske banke u Beogradu, Toni Verhejen, izjavio je da da Srbija postiže izuzetne rezultate u odnosu na postavljene ciljeve, posebno naglasivši jačanje investicija u privatnom sektoru kojima su doprineli i pozitivni trendovi na fiskalnoj strani.\nJedna od tema razgovora bila je potreba da se usvoji plan optimizacije zaposlenosti EPS-a kao i analiza opšteg stanja u ovom preduzeću na čemu insistiraju obe međunarodne finansijske institucije. Na sastanku se govorilo i da je okončana ekspertska misija Svetske banke, te da je razmatrana i realizacija plana finansijske konolidicije EPS-a koji je usvojen juna prošle godine.\nPredsednik Vlade istakao je da Srbija ima najveći rast BDP-a u regionu na kraju prvog polugođa ove godine, kao i najveći rast u Evropi. On je zamolio obe finansijske institucije da pošalju tim ekperata u Srbiju koji će, zajedno sa domaćim ekspertima, doprineti definisanju efikasnih mara za povećanje stope rasta bruto domaćeg proizvoda i u godinama koje su pred nama.\nOn je ukazao na važnost infrastrukturnih projekata i pravovremenog donošenja Zakona o finansiranju lokalne samouprave, pre započinjanja procesa pripreme budžeta za narednu godinu.\nSastanku su osim premijera Vučića prisustvovali i ministar finansija Dušan Vujović i ministar rudarstva i energetike Aleksandar Antić.(PressVlade)♦\nTagsAleksandar Vučić MMF Svetska banka


Obvezno srednjoškolsko obrazovanje - Istinomjer\nRaditi ćemo na (…) uvođenju obveznog srednjoškolskoga obrazovanja (…).\nU radu Vlade FBiH, tokom andata 2014-2018. aktivnosti na ispunjavanju ovog obećanja su započete, ali nisu nastavljene.\nNa 37. sjednici Vlade FBiH, održanoj 14.01.2016. godine, Vlada prihvatila je “Informaciju o mogućnosti uvođenja obaveznog srednjoškolskog obrazovanja sa dvogodišnjim trajanjem u FBiH” koju je, s predloženim preporukama, trebala uputiti vladama kantona.\nU informaciji je navedeno da je u Federaciji BiH, u tri kantona zakonom propisano i uvedeno obavezno srednje obrazovanje s dvogodišnjim trajanjem i to u Kantonu Sarajevo, Bosansko-podrinjskom kantonu Goražde i Unsko-sanskom kantonu. Međutim, ni u ovim kantonima obavezno srednje obrazovanje nije zaživjelo u praksi, jer do sada nijedan učenik nije stekao kvalifikaciju kroz ovaj vid obrazovanja. Zakoni nisu popraćeni odgovarajućim podzakonskim aktima, kao ni programima koji bi omogućili obrazovanje, završetak i sticanje kvalifikacije.\nZaključeno je da je potrebno u što kraćem vremenu donijeti potrebne podzakonske akte i stvoriti realne mogućnosti za učenike da upišu i završe jednu ili dvije godine obaveznog srednjeg obrazovanja. U taj proces se, osim ministarstava, moraju aktivnije uključiti i srednje škole, poslodavci, kao i institucije koje prate stanja na tržištu rada, kako bi bio obrazovan kadar koji je najneophodniji.\nU ostalim kantonima obavezno srednjoškolsko obrazovanje s dvogodišnjim trajanjem nije uvedeno, niti propisano kantonalnim zakonima. Njihova namjera je da ovaj vid obrazovanja uvede u narednom periodu za što je potrebno ispuniti finansijske uslove.\nDaljnjih aktivnosti u realizaciji ovog obećanja nije bilo.


Povodom odluke Rumunije da blokira transport pomenutog vojnog kontigenta preko njene teritorije, NATO u saopštenju navodi da bi o tom konkretnom događaju pitanje trebalo uputiti vlastima u Bukureštu, ističući partnerski odnos koji Srbija ima sa ovim vojnim savezom.\n„Primera radi, Srbija je bila domaćin najveće civilne vežbe u slučaju vanrednih situacija, čime je pomogla NATO saveznicima, ali i samoj sebi i drugim partnerima da bude bolje pripremljena u suočavanju sa prirodnim katastrofama, kao što su poplave i šumski požari“, ukazuje NATO ističući zajednički napor na reformi snaga bezbednosti i institucija u Srbiji.\nKada je reč o drugim vidovima saradnje, NATO poseban značaj pridaje i obuci pripadnika Vojske Srbije, čime im se pomaže da daju svoj doprinos u međunarodnim mirovnim misijama.\n„Investirali smo milione evra kako bismo pomogli Srbiji da uništi više od 200 tona municije. Srbija je takođe zajedno sa NATO-m radila na obuci iračkog vojno-medicinskog osoblja, čime je doprinela stabilnosti na Bliskom istoku“, stoji u saopštenju.\nU Srbiji je u ponedeljak prikazano 10 oklopnih vozila koje je Rusija donirala u okviru vojno-tehničke saradnje.\nVučić: Ruska vojna pošiljka stigla u Srbiju, uprkos protivljenju nekih


Modni skener: Gven Stefani – Nadlanu.com\nModni skener: Gven Stefani\nObjavljeno 25. apr 2013. / 09:35:33\nKao osnivač i dizajner modne marke L.A.M.B, koju je osnovala 2003.godine, Gven je dokazala svoju posvećenost prema modi, jer uspešno vodi svoj brend a to su prepoznali i ostali koji rado nose njene modele a među njenim mušterijama su se našle Nikol Kidman, Keli Ripa, Paris Hilton.\nPop zvezda i modna ikona Gven Stefani drži se svog prepoznatljivog stila u kojem grešaka nema. Kod nje je uvek sve neobavezno i ležerno, a crveni karmin govori da je spremna da se izbori za prvi plan i u parku i na crvenom tepihu.\nFanki i glamurozna u isti mah, Gven se uvek nalazi na listama najbolje obučenih.\nGven svojom pojavom stavlja do znanja da za modu treba imati i stil i stav, i zbog toga jeste odličan primer perfektnog vladanja trendovima.\ngven stefanikatarina josipovicmodastil\nKings Of Strings objavili koncertni DVD iz Beograda\nBUDITE DAMA OD STILA: Pravila odevanja koje svaka žena treba da zna\nOBLAČENJE POSLE 40: Ovih 9 stvari zaboravite da postoje!\nSAMO NEKA SIJA: Zašto ne možemo da odolimo šljokicama?


9 B 1 T6X\n1I6 F8T H1U\nH X C RQ7\nZbog aktuelnosti i permanentnog interesovanja šumarske i drvoprerađivačke javnosti u Beogradu će se u amfiteatru Šumarskog fakulteta, 07. aprila 2017. godine sa početkom u 10.30 održati Druga konferencija „Drvna industrija i šumarstvo Srbije”. Akcenat ovogodišnje Konferencije će biti Strategija razvoja drvne i industrije nameštaja. Šumarski fakultet organizuje konferenciju u saradnji sa institucijama i najvećim preduzećima iz sektora šumarstva i drvne industrije. Očekuje se dolazak visokih državnih zvaničnika kao i više od 200 učesnika iz Srbije i zemalja regiona.\nOrganizacijom ove konferencije, Šumarski fakultet želi da predstavi prednosti i potencijale šumarskog i drvoprerađivačkog sektora, kao i industrije nameštaja Srbije. Posebna pažnja biće posvećena sledećim tematskim blokovima:\nZa uplate do 04.04.2017. važi promo cena kotizacije 3300din+PDV.


Grčka Vlada se priprema za zaključivanje četvrtog pregleda nakon finansijskog spasavanja\nBy Zacharias Petrou / Објављено на: November 12, 2019\nGrčka vlada pokušava da zaključi prioritetne akcije koje su neophodne u kontekstu četvrtog preispitivanja ekonomije zemlje od strane njenih međunarodnih kreditora.\nPrema izvorima, reforma energetskog tržišta trenutno je glavni prioritet Mitsotakisove administracije, dok se Atina nada pozitivnom izveštaju o grčkoj ekonomiji od strane Evropske komisije 20. novembra.\nŠtaviše, grčka strana radi na detaljima takozvanog plana „Herkules“ za smanjenje „loših dugova“ koji drže četiri sistemske banke u zemlji. Shema nije deo prioritetnih radnji dogovorenih sa kreditorima, međutim smatra se ključnom za održavanje ekonomskog oporavka.\nMinistar finansija, Christos Staikouras, izrazio je optimizam prošle nedelje da će četvrti pregled biti završen uspešno, u očekivanom roku.\nOstala pitanja koja bi Vlada trebala da reši uključuju isplatu zaostalih potraživanja privatnim licima i preduzećima. Plan je prosleđen Evropskoj komisiji na pregled, pošto Mitsotakisova administracija planira potpunu otplatu, uključujući neizmirene isplate penzija, do 2021. godine.\nPored toga, Vlada navodi da priprema planove za preoblikovanje okvira kako bi zaštitila primarne vlasnike stambenih jedinica od zaplene. Takođe je započeo razgovore sa poveriocima o novom zakonu o stečaju fizičkih lica.\nSledeći izveštaj o nadgledanju Grčke od strane finansijskih institucija se očekuje da bude predstavljen na sastanku Evrogrupe 4. decembra. U međuvremenu, konačna odluka o tome da li evropske centralne banke treba da vrate zaradu od grčkih obveznica u Atinu je odbačena. Atina se nada da će koristiti SMP i ANFA za investicije ./ibna


Niška televizija » Obama će tražiti produžetak sankcija Rusiji\nObjavljeno 05.06.2015. 11:03\nVAŠINGTON – Američki predsednik Barak Obama planira da ovog vikenda na samitu G-7 u Nemačkoj pozove Evropske lidere da ne odustaju od sankcija Rusiji u trenutku kada Bela kuća optužuje Moskvu za kršenje sporazuma o primirju u Ukrajini, javio je AP.\nOvo će biti druga godina za redom da se nad samitom grupe najravijenijih zemalja nadvija senka događaja u Ukrajini. Lideri G-7 su prošle godine izbacili ruskog predsednika Vladimira Putina iz te grupe u znak protesta zbog ukrajinske krize.\nKanadski premijer Stiven Harper izjavio je AP-u da Rusiji ne treba dozvoliti povratak u G-7 dok god je Putin predsednik.\nBela kuća je izrazila zabrinutost zbog iznenadnog izbijanja nasilja u Ukrajini ove nedelje uprkos ekonomskim sankcijama protiv Moskve i sporazumu o primirju koji je pre četiri meseca postignut u Minsku.\n„I dalje vidimo veoma zabrinjavajuću agresiju Rusije u istočnoj Ukrajini,“ rekao je novinarima Ben Rouds, zamenik savetnika američkog predsednika za nacionalnu bezbednost.\nOn smatra da je nastavak sankcija ispravna odluka jer, kako ocenjuje, predstavlja sredstvo odvraćanja protiv još agresivnije ruske akcije.\n„Važno je da sankcije ostanu na snazi, kako ne bi bile shvaćene kao jednokratna kazna koju zemlje koje krše međunarodno pravo mogu da prevaziđu tako što će sačekati da njihov rok istekne,“ rekao je Rouds.\nPotrebno je, kako je dodao, da se odrzi pritisak i pokaže da nema pukotina u transatlanstkom jedinstvu, dodao je on.\nEvropski lideri na leto treba da odluče da li će produžiti sankcije Rusiji, a Bela kuća kaže da će ih Obama pozvati da to učine.\nIpak ukoliko ne dođe do značajnije eskalacije krize, čini se da SAD i EU nemaju mnogo želje da te sankcije i pooštre.\n„Ne vidim nikakvu promenu politike o Ukrajini niti zamor tim pitanjem. Mislim da je naš stav stabilan,“ rekao je Čarsl Kapčan, direktor za evropska pitanja u Savetu za nacionalnu bezbednost.\nSamit G-7 održava se u Šlos Elmau, a pored Obame prisustvovaće mu lideri Britanije, Nemačke, Kanade, Italije i Japana.\nAmerički predsednik planira da se na početku posete sastane sa nemačkm kancelarkom Angelom Merkel kao i da održi privatan sastanak sa britanskim premijeom Dejvidom Kamerono, što će biti njihov prvi susret od kada je Kamron reizabran prošlog meseca.\nTanjug 05 Jun 2015 10:11


Mljekarima manje novca, svinjarima punija kasa - mojKontakt portal\nMljekari u Srpskoj ove godine dobiće oko pet miliona KM manje na ime podsticaja jer su nadležni odlučili da premije za mlijeko umanje za pet feninga po litru, dok će više novca leći na račune svinjara koji se godinama bore sa nerentabilnom proizvodnjom.\nDogovoreno je ovo juče na sastanku ministra poljoprivrede, šumarstva i vodoprivrede RS Borisa Pašalića i predstavnika udruženja poljoprivrednih proizvođača iz Srpske, koji je organizovan s ciljem ovogodišnje raspodjele agrarnog budžeta u iznosu od 71 milion KM. Nakon jednočasovnog zasjedanja proizvođači su izašli zadovoljni jer će Pravilnik o podsticajima za 2019. godinu biti skrojen po mjeri većine.\nPredsjednik Saveza udruženja poljoprivrednih proizvođača RS Stojan Marinković rekao je da je resorno ministarstvo uvažilo većinu prijedloga i sugestija proizvođača, ističući da će subvencije u povrtlarstvu i voćarstvu ostati na istom nivou, ali će raspodjela sredstava biti nešto drugačija. Istakao je da razloga za slavlje imaju svinjari jer ih očekuju veći podsticaji, odnosno trebalo bi da dobiju 45 KM po tovljenoj svinji, a 115 KM po rasplodnoj krmači.\nS druge strane, subvencije u mljekarstvu biće niže pet feninga po litri.\n– Visoke subvencije u mljekarstvu posljedica su najnižih otkupnih cijena mlijeka tako da dio sredstava prilikom otkupa moraju kompenzovati mljekare. Smatramo da umanjenje neće ugroziti mljekarsku proizvodnju, dok će povećanje subvencija svinjarskom sektoru donijeti prosperitet – rekao je Marinković i dodao da su na sastanku usvojeni i prijedlozi prema kojima će sve grane proizvodnje u ovoj godini imati maksimalne i minimalne limite u vezi sa dodjelom podsticaja, a kada je u pitanju obim proizvodnje, što do sada nije bio slučaj.\nPredsjednik Udruženja uzgajivača svinja RS Mišo Maljčić rekao je da svinjari imaju razlog da budu zadovoljni jer su juče, nakon dužeg niza godina, čuli dobre vijesti.\n– Obećano nam je povećanje od deset odsto i na tov i na rasplodne krmače u odnosu na lani, tako da možemo reći da nismo dolazili džabe na sastanak – rekao je Maljčić.\nZadovoljstvo novim pravilnikom nije krio ni predsjednik Udruženja voćara RS Dragoja Dojčinović.\n– U Ministarstvu su uvidjeli nepravilnosti iz prethodnih godina i ovaj put smo u potpunosti zadovoljni sa svim predloženim jer sve što smo tražili otprilike je ispoštovano. Novina je da smo dobili subvencije za prodaju voća u FBiH što je dobro jer to do sada nismo imali – rekao je Dojčinović.\nPredsjednik Udruženja poljoprivrednih proizvođača i mljekara RS Vladimir Usorac je istakao da je situacija u mljekarskom sektoru veoma teška, te da je u RS od 1996. godine do danas broj proizvođača smanjen sa 17.600 na 4.300, a svaki dan neko odustane od proizvodnje mlijeka.\n– Ministarstvo nam duguje oko 7,5 miliona KM iz prošle godine. Ministar Pašalić je rekao da taj iznos opterećuje budžet i predložio da se premija za mlijeko smanji na 25 feninga ali da isplate budu redovne. Mlijeko je socijalna kategorija i vjerujem da ćemo u narednom periodu sa predsjednikom Vlade, predsjednicom Srpske i resornim ministrom naći rješenje da se namakne tih pet miliona i da se mljekarski sektor pokuša sačuvati koliko-toliko – naveo je Usorac.\nPašalić je rekao da je nemoguće da se u svemu usaglase jer su zahtjevi poljoprivrednika veći nego što je ministarstvo u mogućnosti da ispoštuje, ali da je postignut visok stepen saglasnosti oko najvažnijih mjera.\n– Izradi pravilnika ćemo pristupiti odmah i očekujemo da će biti objavljen do kraja ovog mjeseca – rekao je Pašalić.\nOn je podsjetio da je jedna od novina i ta što će ove godine isplata podsticaja biti uslovljena uplatom doprinosa.\n– Poljoprivrednici imaju obavezu da plaćaju zdravstveno i penziono osiguranje koje mjesečno iznosi oko 120 KM, a od 22.000 korisnika podsticaja svega 8.000 njih je do sada uplaćivalo te obaveze – rekao je Pašalić.\nStojan Marinković je istakao da je resorno ministarstvo uvažilo njihove sugestije i uvezi sa pitanjem kapitalnih investicija.\n– Imali smo dosta pritužbi na način obračuna i isplate subvencija za mehanizaciju u prošloj godini i ohrabruje činjenica da je ministarstvo uvidjelo te probleme. Ići će se i u izradu pravilnika za mehanizaciju i kapitalna ulaganja i vjerujem da će se praksa iz prethodne godine zaobići – rekao je Marinković.\nBoris Pašalić je dodao da će ove godine biti izdvojeno i više novca za kapitalna ulaganja, odnosno 40 odsto više nego prošle godine.\nPrevious Previous post: Višković: Nacionalni prioritet Srpske je autoput do Srbije\nNext Next post: Polovinom godine poznat izvođač radova na HE Dabru\n19. 08. 2019., 21:58


Rimac Automobili - na eventu Dassault Systemes kompanije\nProizvođač najpoznatijeg CAD softverskog rešenja, kompanija Dassault Systemes, 13.09.2018. je održala svoj prvi digitalni event koji se zvao „Oblikujmo svet u kome živimo“ (eng. Shape the World we Live In). Zahvaljujući live streaming tehnologiji, svi zainteresovani su imali priliku da čuju o novim funkcionalnostima CATIA softvera, digital mock up tehnologiji, upravljanju velikim sklopovima, sistemskom inženjerstvu, kompozitima, električnim automobilima i poslednjoj generaciji CATIA softverskog rešenja CATIA 3DEXPERIENCE.\nO novim funkcionalnostima CATIA softverskog rešenja, kao i planovima za budućnost govorio je Philippe Laufer. Philippe Laufer, poznatiji kao „CATIA Boss“, čovek je koji stoji iza CATIA sofvtera već 30 godina i njegov doprinos je bio ključan za sadašnji položaj CATIA softvera kao vodećeg CAD programskog rešenja.\nRimac Automobili su sa samo devet zaposlenih proizveli prvi potpuno električni supersportski automobil koji je promenio dotadašnje shvatanje električnih automobila, ali i shvatanje prevoza u celini. Jedinstvenu tehnologiju električnih komponenti su prepoznali i dotada tradicionalno vodeći svetski proizvođači automobila.\nŠirenje poslovanja, kao i eksponencijalni rast broja zaposlenih, zahteva softversko rešenje koje može da prati širenje poslovanja i da povezuje zaposlene na način da rade na jedinstvenoj centralnoj bazi podataka. Upravo je C_Two razvijen u CATIA softveru na 3DEXPERIENCE platformi koja asocijativno povezuje sve učesnike razvoja i testiranja. Jedinstvena centralizovana baza omogućuje pristup informacijama, kao i vizuelni pregled projekta i/ili proizvoda. Uvođenjem ovakve poslovne platforme unapređuje se produktivnost i skraćuje se vreme potrebno do izlaska proizvoda na tržište. CAD (eng. Computer Aided Design) i PLM (eng. Product Lifecycle Management) rešenja u sklopu 3DEXPERIENCE platforme koristi nekoliko stotina zaposlenih Rimac Automobila, a obuku za rad su prošli u saradnji sa 3DEXPERIENCE stručnjacima iz CADCAM Grupe.\nViše o mogućnostima CATIA sofverskog rešenja na 3DEXPERIENCE platformi govorio je Mauro Boscati, Senior konsultant za softverska rešenja kompanije Dassault Systemes. Ovde bismo hteli da istaknemo Digital MockUp (DMU) koncept koji povezuje sve aktivnosti koje opisuju proizvod u 3D okruženju. Zahvaljujući ovom konceptu, inženjeri mogu da konstruišu i konfigurišu složene proizvode, kao i da vrše validaciju dizajna, bez potrebe za izradom fizičkog prototipa.


U toku hapšenje osumnjičenih za krijumčarenje ljudi\nSrijeda, 13 Septembar 2017 13:07\nPolicijski službenici Unsko-sanskog kantona i pripadnici Granične policije BiH, prema nalogu Tužilaštva BiH, sprovode akciju „Dardaneli“, koja se odnosi na organizovani, privredni kriminal i korupciju.\nIz Tužilaštva BiH za Sarajevo-RS je saopšteno da se radi o međunarodnoj akciji u borbi protiv ilegalnih migracija koju Tužilaštvo BiH realizuje u saradnji sa USKOK-om Republike Hrvatske i pravosuđem i policijom Crne Gore.\nDanas je u ovoj akciji uhapšeno više osumnjičenih osoba, a vrše se pretresi na više lokacija, na području Unsko-sanskog kantona.\nAkcija je usmjerena prema osobama koje su osumnjičene da su kao organizovana kriminalna grupa vršile krijumčarenje većeg broj državljana Turske, kao i osoba iz zemalja Bliskog Istoka i Sirije iz BiH na područje Hrvatske.\nU saopštenju se dodaje da su ilegalnim migrantima naplaćivali velike sume novca, najčešće od nekoliko stotina evra, a prema prikupljenim dokazima, za period od dva do tri mjeseca, prokrijumčareno je oko 300 osoba.\nUhapšene osobe biće predate postupajućem tužiocu, koji će ispitati osumnjičene i nakon toga donijeti odluku o pokretanju prijedloga za određivanje pritvora, mjera zabrane i drugim aktivnostima u skladu sa zakonom.\nViše iz kategorije: « Silovatelj pušten da se brani sa slobode Uhapšena dva lica zbog krađe akumulatora sa kamiona »


Petnica: Nova generacija edukatora - Stakleno Zvono e-TV magazin\nU Istraživačkoj stanici Petnica završio se seminar za novu generaciju studenata-saradnika, koji će kao vršnjački edukatori pomagati u realizaciji obrazovnih programa ove institucije.\nSvake godine Petnica poziva izabranu grupu nekadašnjih polaznika da se, kao studenti, angažuju na realizaciji programskih aktivnosti. Njihov zadatak je da kao vršnjački edukatori olakšaju polaznicima srednjoškolskih programa razumevanje naučnih sadržaja i uspešno realizuju svoje male naučne projekte.\nSvake godine za nove studente-saradnike organizujemo seminar kako bismo ih pripremili za novu ulogu u Petnici. Podučavamo ih kako da objašnjavaju nauku, kako da se ophode prema našim polaznicima, kako da se nose sa administracijom i tehničkim poslovima… Ove godine je obuka organizovana za 55 studenata. Novi saradnici studiraju na 15 različitih fakulteta prirodnih, društvenih ili tehničkih nauka, i biće angažovani na seminarima iz oblasti koje studiraju. Na ovaj način mi u Petnici negujemo buduće edukatore – kaže Nikola Božić rukovodilac programa u Istraživačkoj stanici.\nNa realizaciji redovnih programa u Petnici svake godine je angažovano skoro 300 studenata-saradnika, koji zajedno sa skoro 700 profesionalnih naučnika realizuju naučno-obrazovne programe za srednjoškolce.\nIstraživačka stanica Petnica je samostalna i nezavisna instirucija koja se bavi razvojem naučne kulture, naučne pismenosti, obrazovanja i kulture. Njene aktivnosti su najvećim delom usmerene na mlade – na učenike i studente, kao i na obuku nastavnika u novim tehnikama, metodama i sadržajima u oblasti nauke i tehnologije.\nTags: edukatorinaučno-obrazovni programNAUKAobrazovanjePetnicaProjekatseminarstudentivršnjačka edukacija\nNext story Ekologija i ušteda uz nove udžbenike\nPrevious story Prva automotizovana protivgradna stanica u Srbiji


Ko je kriv: UEFA pokrenula postupak protiv HNS-a zbog rasizma\nM. D. 15. juna 2015. 15:53\nUEFA je otvorila disciplinski postupak protiv Hrvatskog fudbalskog saveza zbog incidenta na utakmici Hrvatske i Italije na Poljudu. U saopštenju se navodi kako se istražuje rasističko ponašanje.\nKukasti krst na terenu Poljuda tokom utakmice Hrvatske i Italije bio je poslednji veliki udarac ugledu Hrvatskog fudbalskog saveza, a sramotna slika obišla je svet i nema sumnje da će nakon brojnih osuda sa svih strana uslediti i rigorozna kazna krovne evropske fudbalske organizacije.\nHrvatskom savezu preti novi finansijski udarac od UEFA-e, a reprezentaciji oduzimanje bodova ili čak suspenzija, budući da se radi o višestruko ponovljenom prekršaju.\nUEFA je poslednjih godina borbu protiv rasizma, diskriminacije i političke propagande (naročito one ekstremne) označila kao jedan od svojih glavnih ciljeva, a donela je i nekoliko akata kojima su propisane oštre kazne za takve incidente, za fudbalere, navijače, klubove i nacionalne saveze. Sudijama su date odrešene ruke da u slučaju rasizma i sličnih pojava prekinu utakmicu.\nPrema članku 24 Propozicija UEFA-inih evropskih kvalifikacija, stoji kako sudija može da donese odluku o neodigravanju utakmice ako teren nije pogodan za igru, a ona se mora odigrati sledećeg dana, osim ako slučaj nije preuzelo UEFA-ino disciplinsko telo. HNS, kao domaćin, ima obavezu da izvesti gostujući savez, sudiju, delegata i UEFA-u o bilo kakvim mogućim razlozima zbog kojih teren ne bi bio pogodan za igru, ukoliko gosti već nisu otputovali na gostovanje. U slučaju da se sumnje pojave kasnije, sudija odlučuje o odigravanju utakmice na licu mesta.\nHNS je potvrdio da su u Savezu za kukasti krst znali neposredno pre utakmice i da su obavestili UEFA. Ako je to istina, odluka o odigravanju utakmice bila je na sudiji, Englezu Martinu Atkinsonu, ako je informacija uopšte stigla do njega. Ako nije, za propust su odgovorni HNS i UEFA-ina delegacija, prenose hrvatski mediji.